text:
Hihi no wende gũthoma ũhoro ũyũ na %%?
Bibilia Intaneti-inĩ | NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Hihi no wende gũthoma ũhoro ũyũ na %%?
-
Aramati magĩrĩirũo gũkoragwo marĩ ehokeku (1-5)
-
Wĩnyihia wa ndungata cia Gĩkristiano (6-13)
-
Paulo kũrũmbũiya ciana ciake cia kĩĩroho (14-21)
4 Andũ magĩrĩirũo gũtuona tũrĩ ndungata cia Kristo na aramati a hitho cia Ngai.
2 Ũhoro-inĩ ũcio-rĩ, aramati magĩrĩirũo gũkoragwo marĩ ehokeku wĩra-inĩ wao.
3 Niĩ ndionaga arĩ ũndũ wa bata mũno gũthuthurio nĩ inyuĩ kana nĩ igooti rĩa andũ. O na niĩ mwene ndiĩthuthuragia.
4 Nĩ gũkorũo gũtirĩ ũndũ o na ũmwe ndĩrecukĩra. No ũguo ti kuuga atĩ ndĩ mũthingu; ũrĩa ũthuthuragia nĩ Jehova.
5 Nĩ ũndũ ũcio-rĩ, mũtikanatue cira igũrũ rĩa ũndũ o na ũrĩkũ mbere ya ihinda rĩrĩa rĩtuĩtwo, o nginya Mwathani oke. Nĩ akaaguũria maũndũ ma hitho marĩa makoragwo nduma-inĩ, na aguũrie mathugunda ma ngoro, na hĩndĩ ĩyo o mũndũ nĩ akaamũkĩra ngatho ciake kuuma kũrĩ Ngai.
6 Rĩu ariũ a Ithe witũ-rĩ, ndaahũthĩra maũndũ macio harĩ niĩ na harĩ Apolo nĩguo inyuĩ mũgunĩke, nĩ getha kũgerera harĩ ithuĩ mwĩrute ũndũ ũyũ: “Mũtikanaagarare maũndũ marĩa maandĩke,” nĩguo mũtikanagĩe na mwĩtĩo, mũkĩonaga mũndũ ũmwe ta arĩ wa bata gũkĩra ũrĩa ũngĩ.
7 Tondũ rĩrĩ, nũ ũmũtuĩte a mwanya gũkĩra arĩa angĩ? Nĩ kĩĩ mũrĩ nakĩo mũtaamũkĩrire? Angĩkorũo nĩ kwamũkĩra mwaamũkĩrire-rĩ, nĩ kĩĩ kĩratũma mwĩtĩe ta atarĩ kwamũkĩra mwaamũkĩrire?
8 Hihi nĩ kũigania mũiganĩtie? Hihi nĩ gũtonga mũtongete? Hihi nĩ gwathana mwaambĩrĩirie gwathana ithuĩ tũtarĩ ho? Na arĩ korũo nĩ gwathana mwambĩrĩirie gwathana mũrĩ athamaki, nĩguo o na ithuĩ twathane hamwe na inyuĩ tũrĩ athamaki.
9 Nĩ gũkorũo ndĩrona ta Ngai atũigĩte ithuĩ atũmwo tũrĩ a mũico kũingĩrio kĩhaaro ta andũ matuĩrĩirũo kũũragwo, tondũ tũtuĩkĩte kĩndũ gĩa kwĩrorerũo nĩ thĩ, nĩ araika o na andũ.
10 Tũrĩ irimũ tondũ wa Kristo, ĩndĩ inyuĩ mũrĩ ogĩ thĩinĩ wa Kristo; ithuĩ tũtirĩ hinya, no inyuĩ mũrĩ na hinya; nĩ mũheetwo gĩtĩo, no ithuĩ nĩ twagĩirũo gĩtĩo.
11 O nginya ũmũthĩ ũyũ, tũthiaga na mbere kũhũta, kũnyota, kwaga nguo cia kwĩhumba, kũhũũrũo, kwaga ũikaro,
12 kũnoga tũkĩruta wĩra na moko maitũ. Hĩndĩ ĩrĩa twarumwo, tũkarathima; twanyarirũo, tũkomĩrĩria tũkirĩrĩirie;
13 rĩrĩa twacambio, tũgacokia tũhooreire; tũtuĩkĩte o ta gĩko na mahuti ma gũteo gũkũ thĩ o nginya ũmũthĩ ũyũ.
14 Ndirandĩka maũndũ maya nĩguo ndĩmũconorithie, no nĩ getha ndĩmũtaare mũrĩ ciana ciakwa nyendete.
15 Tondũ o na mũngĩkorũo na areri ngiri ikũmi thĩinĩ wa Kristo, hatarĩ nganja mũtirĩ na maithe maingĩ; nĩ gũkorũo thĩinĩ wa Kristo Jesu, niĩ nduĩkĩte ithe wanyu kũgerera ũhoro ũrĩa mwega.
16 Nĩ ũndũ ũcio-rĩ, ndĩramũthaitha mwĩgerekanagie na niĩ.
17 Nĩkĩo ndĩratũma Timotheo kũrĩ inyuĩ, tondũ nĩ mwana wakwa nyendete na nĩ akoragwo arĩ mwĩhokeku thĩinĩ wa Mwathani. Ũcio nĩ akaamũririkania njĩra ciakwa cia gwĩka maũndũ ũhoro-inĩ wa Kristo Jesu, o ta ũrĩa ndĩrarutana kũndũ guothe ciũngano-inĩ ciothe.
18 Andũ amwe nĩ magĩte na mwĩtĩo, magĩĩciria atĩ ndigooka kũrĩ inyuĩ.
19 No nĩ ngũũka kũrĩ inyuĩ kahinda gatarĩ haraihu angĩkorũo ũcio nĩ wendi wa Jehova, ti nĩ getha menye ũrĩa andũ acio etĩi moigaga, no nĩguo menye kana marĩ na hinya wa Ngai.
20 Nĩ gũkorũo Ũthamaki wa Ngai ti ũhoro wa kwaria no nĩ ũhoro wa hinya wa Ngai.
21 Mũkwenda ũndũ ũrĩkũ? Mũkwenda ngooka kũrĩ inyuĩ na rũthanju-ĩ, kana ngooka na wendo na ũhooreri?
Tũma
Tũma
NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
1 Akorintho 4
Gĩkũyũ
Thoma Bibilia Intaneti-inĩ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
MŨRANGĨRI Novemba 2013 | Maheeni Mamwe Marutanagwo Megiĩ Ngai
KUUMA NGOTHI-INĨ
Andũ Maremagwo Gũkuhĩrĩria Ngai Nĩkĩ?
KUUMA NGOTHI-INĨ
Maheeni Ma Atĩ Ngai Ndarĩ Rĩĩtwa
KUUMA NGOTHI-INĨ
Maheeni ma Atĩ Ngai nĩ Kĩriga
KUUMA NGOTHI-INĨ
Maheeni ma Atĩ Ngai Ndarĩ Tha
KUUMA NGOTHI-INĨ
Ma No Ĩgũkũũre Ũkombo-inĩ
HITHO YA GĨKENO KĨA FAMĨLĨ
Aranagĩria na Tinĩnja Waku Mũtegũkararania
KUHĨRĨRIA JEHOVA
“Nĩwe Ũheaga Andũ Arĩa Mamũcaragia Ngerenwa Yao”
WĨGEREKANIE NA WĨTĨKIO WAO
‘Aatuirũo Mũthingu nĩ Ũndũ wa Ciĩko Iria Eekire’
Ũhoro Makĩria Intaneti-inĩ
Hihi Aira a Jehova metĩkĩtie atĩ ndini yao no yo ya ma?
Hihi Jesu oigire atĩ kũrĩ njĩra nyingĩ, iria itongoragia andũ ũhonokio-inĩ?

robotstxt: allowed

filter: keep


text:
Famĩlĩ Yaku no Ĩkorũo na Gĩkeno
Motaaro ma Bibilia no magũteithie kũgĩa na famĩlĩ na kĩhiko kĩrĩ na gĩkeno.
Famĩlĩ Yaku no Ĩkorũo na Gĩkeno
Motaaro ma Bibilia no magũteithie kũgĩa na famĩlĩ na kĩhiko kĩrĩ na gĩkeno.
GĨCIGO KĨA 1
Caria Ũtongoria wa Ngai Ũgĩe na Gĩkeno Kĩhiko-inĩ
Kwĩyũria ciũria igĩrĩ tu hũthũ no kwagagĩrie kĩhiko gĩaku.
GĨCIGO GĨA 2
Korũo wĩ Mwĩhokeku Thĩinĩ wa Kĩhiko
Hihi wĩhokeku thĩinĩ wa kĩhiko no gwĩthema ũtharia tu?
GĨCIGO GĨA 3
Ũrĩa Mũngĩniina Mathĩna
Kũhiũrania na mathĩna ũrĩa kwagĩrĩire no gũtũme kĩhiko kĩgĩe na hinya na gĩkeno ithenya rĩa gũtharara.
GĨCIGO GĨA 4
Ũrĩa Mũngĩhũthĩra Mbeca Wega
Wĩhokeku ũkoragwo na bata ũrĩkũ?
GĨCIGO GĨA 5
Ũrĩa Ũngĩtũũria Thayũ Hamwe na Andũ a Famĩlĩ
No ũhote gũtĩa aciari aku ũtegũthũkia kĩhiko gĩaku.
GĨCIGO GĨA 6
Ũrĩa Ciana Irehaga Mogarũrũku Kĩhiko-inĩ
Hihi kũgĩa mwana no gũtũme kĩhiko kĩanyu kĩgĩe hinya makĩria?
GĨCIGO KĨA 7
Ũrĩa Ũngĩruta Mwana Waku
Kũrũnga ciana to gũciherithia na gũcigĩra mawatho.
GĨCIGO GĨA 8
Rĩrĩa Kwagĩa na Moritũ
Etha ũteithio ũrĩa ũrabatara.
GĨCIGO GĨA 9
Thathaiyai Jehova Mũrĩ Famĩlĩ
Mũngĩkenera atĩa ũthathaiya wa famĩlĩ makĩria?


text:
KĨTHOOMO KĨA 6
Kũrĩna Wĩrĩgĩĩro Bũrĩkũ bwa Barĩa Bakuĩte?
1. Kũrĩna nkuma ĩnjega ĩrĩkũ ĩĩgiĩ akuũ?
Rĩrĩa Jesũ aakinyĩre Bethania akuĩ na Jerusalemu, mũcoore waawe Lazaro naathirĩtie ntukũ inya kuuma arĩgũkua. Jesũ neetanĩrie na Maritha na Maria, aarong’ina ba Lazaro, arĩa aathikĩtwe. Nyuma ya kagiita gaakai kũragĩa ntundu ĩnene ya antũ. Ũthũgaanĩrĩa gĩkeno gĩkĩnene kĩa Maria na Maritha, rĩrĩa Lazaro ariũkĩrue nĩ Jesũ?
Maritha naaijĩ nkuma ĩnjega ĩĩgiĩ barĩa bakuĩte. Naamenyaga Jehova akariũkia barĩa bakuĩte batũũre nthĩgũrũne kaĩrĩ.
2. Gũkarĩkaga atĩa rĩrĩa twakua?
Antũ boombĩrwe na mũthetu. (Kiambiriria 2:7; 3:19) Tũtoombĩrwe tũrĩ irundu birĩna mwĩrĩ jwa nyama. Tũũmbĩtwe tũrĩ biũmbe bia nyama na tharike, na gũtĩ gĩntũ kĩrĩ ndeene ya mwĩrĩ jwetũ gĩĩtaga na mbere gũtũũra rĩrĩa twakua. Twakua, ũtombo bwetũ kabũkujaga na tũtĩcookaga kũthũgaania kaĩrĩ. Nĩkĩo gĩtũmi gũtĩkĩo Lazaro augĩre noonere rĩrĩa aakuĩte, nĩũntũ akuũ batĩmenyaga ũntũ kinya bũrĩkũ.
Mũrungu rĩ, nathangĩkagia antũ na mwanki rĩrĩa bakua? Tontũ Bibiria ĩritanaga rĩrĩa muntũ akua atĩmenyaga no atĩa, ũritani bwa mwanki jwa kenya na kenya nĩ ũritani bwa ũrongo na nĩ bũcambagia Mũrungu. Mũrungu nathwĩre mono ĩthũgaanio rĩa kũthangĩkia antũ na mwanki.
3. Akuũ rĩ, no baaranĩrie na baatwĩ?
Akuũ batĩũmba kwaria kana kwigua. (Zaburi 115:17) Ĩndĩ, araĩka bamwe baathũũku boomba kwaranĩria na antũ bagĩciethagia antũ barĩa bakuĩte. (2 Petero 2:4) Jehova nakanĩtie kũgeria kwaranĩria na akuũ.
4. Nĩ baaũ bakariũkua?
Antũ mirioni inyiingĩ barĩa bakuĩte, bakariũkua batũũre nthĩgũrũne. Kinya bamwe barĩa baathithagia bũbũũĩ tontũ bataijĩ Mũrungu bakariũkua.
Barĩa bakariũkua bakaritanwa ũmma bwa Mũrungu na boonanie nĩbetĩkĩtie Jesũ na njĩra ya kũmwathĩkĩra. (Kugwurirwa 20:11-13) Barĩa bakariũkua, na bathithie mantũ jameega bakagwĩrĩrua gũtũũra kenya na kenya nthĩgũrũne.
5. Kũriũka gũtũritanaga ũntũ bũrĩkũ bwĩgiĩ Jehova?
Wĩrĩgĩĩro bwa kũriũkua kwa akuũ bũũmbĩkanaga tontũ Mũrungu naatũmĩre Mũtaana waawe akue nĩũntũ bwetũ. Kwou, kũriũkua kwa akuũ gũtũmenyithagia Jehova arĩ wendo na kĩao gĩkiingĩ. Rĩrĩa akuũ bakariũkua rĩ, nũũ ũrĩngĩenda kwona mono?


text:
Mantũ ja kĩwaatho
Mantũ ja Muntũ Wengwa
Mantũ ja muntũ wengwa jarĩa anenkanĩrĩte kĩrĩ gĩtuo gĩkĩ jatumagĩrwa nĩ Watchtower Bible and Tract Society of New York, Inc., kana moothuranĩri jao jarĩa jagwatanagĩra nayo kĩrĩ mworoto jũrĩa jwonanĩrue kĩrĩ mũtumĩri ĩgiita rĩrĩa ajanenkanĩĩre. Watchtower Bible and Tract Society of New York, Inc. ĩtĩnenkanagĩra mantũ ja muntũ wengwa kĩrĩ muntũ ũngĩ kinya ũrĩkũ, tiga gũkethĩrwa kũthithia ũu gũkareta ũtungatĩri bũrĩa bwĩtĩtue nĩ mũtumĩri na akethĩrwa amenyithĩtue bwega kana gũkethĩrwa nĩgũgwĩtĩkĩka bwega atĩ kũmenyithania mantũ jau nĩ kwa bata mono kĩrĩ kũingia mawaatho kana jakũmenyithia na kũrigĩĩria wayia, ũkaria, kana mantũ jangĩ ja kĩmĩtambo. Mantũ ja muntũ wengwa jarĩa janenkanĩrĩtwe, jatĩendua, jatĩthithĩrua biacara, kana jakomborithanua kĩrĩ ũntũ kinya bũrĩkũ.
Adreci ya E-mail
Adreci ya e-mail ĩrĩa wanenkanĩĩre rĩrĩa waingũrĩre akaunti kĩrĩ gĩtuo gĩkĩ, ĩgatumĩrwa kwaranĩria nawe mantũ jegiĩ akaunti yaku. Kwa ngerekano ũkeeja kũũrĩrua riĩtwa rĩa mũtumĩri kana paciwadi yaku na ũrombe ũteethio na njĩra ya gũtonya, ũkaewa ũteethio na njĩra ya gũtũmĩrwa ntũmwa gũkũrũkĩĩra adreci yaku ya e-mail ĩrĩa watonyerie kĩrĩ mantũ jaku ja mũtumĩri.
Cookies
Cookies itumagĩrwa kũririkania mũtumĩri mantũ jarĩa athuurĩre rĩrĩa agũtumĩra gĩtuo kĩa jw.org. Kwa ngerekano, mũgambo jũrĩa endere jwa gũtumĩra jw.org jũgekwa kĩrĩ cookie, kwou mugambo jũu jũkathuurwa rĩrĩa mũtumĩri agacoka kĩrĩ gĩtuo kaĩrĩ. Gũtĩ mantũ ja muntũ wengwa jajũkagua kana jekagwa kĩrĩ cookies.
Active Scripting kana JavaScript
JavaScript ĩtumagĩrwa nĩ jw.org kwagĩrithia ũriti ngũgĩ bwa gĩtuo. Gũtumĩra tekinologĩ ya JavaScript gũteethagia jw.org gũcokeria mũtumĩri mantũ na mpwĩ nkũrũki. JavaScript ĩtĩtũmagĩrwa nĩ jw.org gũtonyia software kĩrĩ kompiuta ya mũtumĩri kana ĩjũkia mantũ ja mũtumĩri gũtĩ na rũũtha rwa mũtumĩri.
No mwanka JavaScript yũmbithue kĩrĩ browser nĩkenda icuncĩ bina bia jw.org birita ngũgĩ bwega. Web Browsers inyingĩ nĩciĩtĩkagĩĩria JavaScript yũmbithua kana ĩkarega kũũmbithua kĩrĩ ituo bimwe. Ĩta kĩrĩ Web browser help documentation kwiritana ũrĩa ũũmba kũũmbithia JavaScript kĩrĩ ituo birĩa bithuuri.
Kethĩra tũkoona ũbatu bwa gũcĩncia mantũ jetũ ja kĩwaatho, ũkoonania ũgarũrũku bũu antũ aja nĩkenda ĩgiita rĩonthe wĩthĩrwa ũkĩmenyaga mantũ jarĩa tũkũjũkia na ũrĩa tũkũjatumĩra.


text:
GĨCUNJĨ KĨA MBERE
Ma Ĩrĩa Ĩkoniĩ Ngai nĩ Ĩrĩkũ?
Hihi Ngai nĩ akũrũmbũyagia kũna?
Ngai ahaana atĩa? We nĩ arĩ rĩĩtwa?
No tũhote gũkuhĩrĩria Ngai?
1, 2. Nĩkĩ arĩ wega kaingĩ kũũria ciũria?
NĨ ŨRĨ wona ũrĩa ciana ciũragia ciũria? Nyingĩ ciambagĩrĩria kũũria o ciamenya kwaria o ũguo. Cikũroraga cikũũrĩte maitho na wendi mũnene, cigakũũria ta ũũ: Nĩkĩ gĩtũmaga igũrũ rĩkorũo rĩrĩ rĩa mburuu? Njata ithondeketwo na kĩĩ? Nũũ warutire tũnyoni kũina? Wahota kũgeria mũno gũcokia, no ti ũndũ mũhũthũ hingo ciothe. O na ũngĩcokia wega atĩa, no ũrio kĩũria kĩngĩ: Nĩkĩ?
2 To ciana tu ciũragia ciũria. O ũrĩa tũrakũra, tũthiaga o tũkĩũragia ciũria. Tũũragia nĩguo tũmenye njĩra, kana ũgwati ũrĩa twagĩrĩirũo gwĩthema, kana tũkĩenda o kũmenya tu. No andũ aingĩ nĩ ta matigaga kũũria ciũria, makĩria iria cia bata mũno. Na njĩra ĩngĩ, magatiga gũcaria macokio.
3. Nĩkĩ gĩtũmaga andũ aingĩ matige gwetha macokio ma ciũria iria cia bata mũno?
3 Ta wĩcirie ũhoro wa kĩũria kĩrĩa kĩrĩ ngothi-inĩ kana iria ciũrĩtio kĩambĩrĩria-inĩ kĩa ibuku rĩrĩ, kana iria irĩ kĩambĩrĩria-inĩ gĩa gĩcunjĩ gĩkĩ. Icio nĩ imwe cia ciũria iria cia bata mũno ũngĩũria. No andũ aingĩ nĩ matiganĩirie gũcaria macokio. Nĩkĩ? Ĩ Bibilia nĩ ĩrĩ na macokio? Amwe meciragia atĩ macokio mayo nĩ maritũ mũno. Angĩ metigĩraga kũũria ciũria nĩ ũndũ wa thoni kana gũconorwo. Nao angĩ monaga atĩ ciũria ta icio no icokirio nĩ atongoria a ndini na ahunjia. Ĩ wee wonaga atĩa?
4, 5. Nĩ ciũria ta irĩkũ cia bata mũno tũngĩyũria ũtũũro-inĩ, na twagĩrĩirũo gwetha macokio ma cio nĩkĩ?
4 Kwahoteka mũno no wende kũmenya macokio ma ciũria cia bata ũtũũro-inĩ. Hatarĩ nganja rĩngĩ na rĩngĩ nĩwĩyũragia ũũ: ‘Bata wa ũtũũro nĩ ũrĩkũ? Ũtũũro no gũciarũo, gũkũra, na gũkua tu? Ngai ahaana atĩa kũna?’ Nĩ wega kwĩyũria ciũria ta icio, na nĩ ũndũ wa bata ndũgakue ngoro ũtarĩ ũrona macokio ma kwĩhokeka na ma gũtũma ũiganĩre. Mũrutani wĩ ngumo Jesu Kristo oigire ũũ: “Hoyai, na nĩmũkũheo; mathai, na nĩmũkuona; ringaringai mũrango na nĩmũkũhingũrĩrũo.”
5 Ũngĩthiĩ na mbere ‘kũmaatha’ macokio ma ciũria iria cia bata-rĩ, nĩũkuona atĩ ũndũ ũcio wĩna uumithio mũno. (Thimo 2:
NGAI HIHI NĨATŨRŨMBŨYAGIA NA GŨTŨCAĨRA?
6. Nĩkĩ gĩtũmaga andũ aingĩ mecirie atĩ Ngai ndarũmbũyanagia na mĩnyamaro ya andũ?
6 Andũ aingĩ macokagia, aca. Moigaga ‘Korũo Ngai nĩatũrũmbũyagia-rĩ, githĩ thĩ ndĩngĩrĩ njega mũno?’ Tuonaga thĩ ĩiyũire mbaara, rũmena, na mathĩna. Na gũtirĩ mũndũ ũtarũaraga, kana kũnyamarĩka, kana gũkuĩrwo nĩ endwa. Kwoguo aingĩ moigaga atĩ, ‘Korũo Ngai nĩatũrũmbũyagia na ageciria ũhoro wa mathĩna maitũ-rĩ, githĩ to agirĩrĩrie maũndũ ta macio matigekĩke?’
7. (a) Arutani a ndini matũmĩte atĩa andũ mecirie atĩ Ngai ndarĩ tha? (b) Bibilia ĩrutanaga atĩa kũna igũrũ rĩgiĩ magerio marĩa mangĩtũkora?
7 Gũthũkia mũno-rĩ, arutani a ndini rĩmwe matũmaga andũ mecirie atĩ Ngai ndarĩ tha. Na njĩra ĩrĩkũ? Rĩrĩa kuoneka ũndũ mũũru-rĩ, moigaga atĩ nĩ wendi wa Ngai. Kwoguo arutani ta acio marũithagia Ngai nĩ ũndũ wa maũndũ macio moru. No ĩyo nĩyo ma ĩrĩa ĩkoniĩ Ngai? Bibilia ĩrutanaga atĩa kũna? Jakubu 1:
8, 9. (a) Ũngĩheana ngerekano ĩrĩkũ kuonania ngũũrani ya kũrekereria waganu wĩkĩke, na gũtũma wĩkĩke? (b) Nĩ ũndũ kĩ ti kĩhooto kũruta Ngai mahĩtia nĩ ũndũ wa itua rĩake rĩa kũrekereria andũ marũmĩrĩre mĩthiĩre mĩũru?
8 Kwa ngerekano-rĩ, ta wĩcirie ũhoro wa mũndũ mũũgĩ na wendete ciana ciake na ũrĩ na mũrũ wake mũgima ũikaraga o kũu mũciĩ. Rĩrĩa mũrũwe ũcio atuĩka mũremi na enda kuuma mũciĩ-rĩ, ithe ndangĩmũgiria. Mũrũ ũcio agatũũra mũtũũrĩre mũũru na akaingĩra thĩna-inĩ. Ũkuona ithe ta arĩ we kĩhumo kĩa mathĩna ma mũrũwe? Aca. (Luka 15:
9 Ngai arĩ na itũmi njega cia kũrekereria andũ marũmĩrĩre mĩthiĩre mĩũru. Arĩ Mũtũũmbi mũũgĩ na ũrĩ hinya-rĩ, to nginya atũtaarĩrie itũmi ciake. No nĩ ũndũ wa wendo-rĩ, nĩatũtaarĩirie. Nĩ ũkeeruta makĩria ũhoro wĩgiĩ itũmi icio thĩinĩ wa Gĩcunjĩ gĩa 11. No ikara ũĩ atĩ ti Ngai ũrehaga mathĩna marĩa matũkoraga. Ithenya rĩa ũguo-rĩ, atũheaga mwĩhoko o ũrĩa arĩ guo wiki tu wa kĩhonia!
10. Tũngĩhoka Ngai nĩarĩthondeka maũndũ mothe mooru maanekwo nĩkĩ?
10 Ningĩ-rĩ, Ngai nĩ mũtheru. (Isaia 6:3) Hatirĩ ũndũ o na ũmwe mũũru thĩinĩ wake. Kwoguo no tũmwĩhoke biũ biũ. Tũtingĩhoka andũ ũguo tondũ rĩngĩ na rĩngĩ nĩ magĩaga na uungumania. O na mũtongoria ũrĩa mwĩhokeku biũ kaingĩ ndakoragwo na ũhoti wa gũthondeka maũndũ marĩa mathũkĩtio nĩ andũ oru. No Ngai nĩ mwene hinya wothe. No ahote na nĩarĩnina mathĩna mothe marĩa waganu wanatũma andũ moone. Rĩrĩa Ngai akoya ikinya-rĩ, ageeka ũguo na njĩra ĩkaanina waganu mĩndĩ na mĩndĩ!
NGAI AIGUAGA ATĨA IGŨRŨRĨGIĨ WAGI WA KĨHOOTO?
11. (a) Ngai aiguaga atĩa nĩ ũndũ wa wagi wa kĩhooto? (b) Ngai aiguaga atĩa rĩrĩa wee ũranyamarĩka?
11 Kahinda-inĩ gaka-rĩ, Ngai aiguaga atĩa nĩ ũndũ wa maũndũ marĩa marekĩka gũkũ thĩ na ũtũũro-inĩ waku? O mbere biũ, Bibilia ĩrutanaga atĩ Ngai nĩ “enda o maũndũ ma kĩhooto.” (Thaburi 37:28) Kwoguo nĩ akenagio mũno nĩ maũndũ marĩa mega na akarakario mũno nĩ marĩa moru. Nĩamenete waagi wothe wa kĩhooto. Bibilia yugaga atĩ Ngai nĩ ‘aiguire ũũru ngoro’ hĩndĩ ĩrĩa thĩ yaiyũrĩte ũũru tene. (Kĩambĩrĩria 6:
12, 13. (a) Tũkoragũo na ngumo njega ta wendo nĩkĩ, na wendo ũtũmaga tuone mathĩna ma thĩ na njĩra ĩrĩkũ? (b) Ũngĩkorũo na ma nĩkĩ atĩ Ngai no nginya arĩoya ikinya igũrũ rĩgiĩ mathĩna ma thĩ ĩno?
12 Tũngĩkorũo na ma atĩa atĩ Ngai nĩathũire kuona andũ makĩnyamarĩka? Ũira ũngĩ nĩguo ũyũ. Bibilia ĩrutanaga atĩ mũndũ oombirwo na mũhianĩre wa Ngai. (Kĩambĩrĩria 1:26) Kwoguo tũkoragũo na ngumo njega tondũ Ngai nĩ arĩ ngumo njega. Kwa ngerekano-rĩ, wee nĩũtangĩkaga nĩ kuona andũ ega makĩnyamarĩka? Okorũo nĩ ũiguaga ũũru nĩ ũndũ wa waagi wa kĩhooto ta ũcio-rĩ, kĩmenye wega atĩ Ngai nĩ aiguaga ũũru makĩria.
13 Ũndũ ũmwe wa mwanya mũno wĩgiĩ andũ nĩ atĩ nĩ tũrĩ na ũhoti wa kuonania wendo. Ũguo noguo Ngai ahaana. Bibilia ĩrutanaga atĩ “Ngai nĩwe wendani.” (1 Johana 4:8) Tuonanagia wendo tondũ Ngai nĩonanagia wendo. Hihi wendo no ũtũme wee ũnine mĩnyamaro na waagi wa kĩhooto ũrĩa wonaga thĩinĩ wa thĩ? Ĩ korũo wĩ na ũhoti-rĩ, wee no ũnine mĩnyamaro? Hatarĩ nganja nĩguo ũngĩka! No ũkorũo na ma o ũguo atĩ Ngai nĩarĩnina mĩnyamaro na waagi wa kĩhooto. Ciĩranĩro iria irĩ kĩambĩrĩria-inĩ kĩa ibuku rĩrĩ to iroto tu kana ciĩrĩgĩrĩro cia tũhũ. Ciĩranĩro cia Ngai no nginya ikaahinga! No nĩ getha wĩtĩkie ciĩranĩro ta icio-rĩ, nĩ ũrabatara kũmenya makĩria ũhoro wa Ngai ũrĩa ũciĩranĩire.
NGAI NĨ ARENDA ŨMENYE WE NŨŨ
14. Rĩĩtwa rĩa Ngai nĩ rĩrĩkũ, na twagĩrĩirũo kũrĩhũthĩra nĩkĩ?
14 Ũngĩenda mũndũ akũmenye-rĩ, ũngĩka atĩa? Githĩ to ũmũĩre rĩĩtwa rĩaku? Ngai hihi nĩ arĩ rĩĩtwa? Ndini nyingĩ icokagia atĩ rĩĩtwa rĩake nĩ “Ngai” kana “Mwathani,” no macio ti marĩĩtwa make mwene. Macio nĩ marĩĩtwa ma gĩtĩo kana ũnene o ta ũrĩa “mũthamaki” kana “cibũ” arĩ marĩĩtwa ma ũnene. Bibilia ĩrutanaga atĩ Ngai nĩ arĩ marĩĩtwa maingĩ ma ũnene. “Ngai” na “Mwathani” nĩ mamwe ma mo. O na kũrĩ ũguo-rĩ, Bibilia ningĩ nĩ ĩrutanaga atĩ Ngai nĩ arĩ rĩĩtwa rĩake mwene, rĩĩtwa rĩu nĩ Jehova. Thaburi 83:18 yugaga ũũ: “Wee, o wee wĩtagwo JEHOVA, nowe wiki Ũrĩa-wĩ-Igũrũ-Mũno o igũrũ rĩa thĩ yothe.” Okorũo Bibilia yaku ndĩrĩ na rĩĩtwa rĩu-rĩ, no ũrore Ũhoro Muongerere karatathi-inĩ ka 195-197 ka ibuku rĩrĩ ũmenye gĩtũmi nĩ kĩĩ. Ma nĩ atĩ tene rĩrĩa Bibilia yaandĩkirwo rĩĩtwa rĩa Ngai rĩonekaga maita ngiri nyingĩ thĩinĩ wayo. Kwoguo Jehova nĩendaga wee ũmenye rĩĩtwa rĩake na ũrĩhũthĩre. No tuuge arahũthĩra Bibilia kwĩmenyithania nawe.
15. Rĩĩtwa Jehova riugĩte atĩa?
15 Ngai eeheire rĩĩtwa rĩ na gĩtũmi. Rĩĩtwa rĩake, Jehova, riugĩte atĩ Ngai no ahingie kĩĩranĩro o gĩothe angĩranĩra na akinyanĩrie muoroto o wothe wake. * Rĩĩtwa rĩa Ngai nĩ rĩa mwanya, gũtirĩ rĩngĩ ta rĩo. Nĩ rĩake wiki tu. Jehova nĩ wa mwanya na njĩra ciigana ũna. Ta irĩkũ ũguo?
16, 17. Nĩ atĩa tũngĩĩruta wa Jehova kuuma kwĩ marĩĩtwa maya: (a) “Mwene-Hinya-Wothe”? (b) “Mũthamaki wa tene na tene”? (c) “Mũũmbi”?
16 Nĩ tuona atĩ Thaburi 83:18 yugaga ũũ igũrũ rĩgiĩ Jehova: “Nowe wiki Ũrĩa-wĩ-Igũrũ-Mũno.” Ningĩ-rĩ, Jehova nowe wiki wĩtagwo “Mwene-Hinya-Wothe.” Kũguũrĩrio 15:3 yugaga ũũ: “Maũndũ maku marĩa wĩkĩte, Mwathani Ngai, wee Mwene-Hinya-Wothe, nĩ manene ma na nĩ ma kũgegania; mĩthiĩre yaku, wee Mũthamaki wa tene na tene, nĩ ya kĩhooto na no ya ma.” Rĩĩtwa rĩa ũnene “Mwene-Hinya-Wothe,” rĩtũrutaga atĩ Jehova nĩwe wĩ hinya mũno makĩria. Gũtirĩ mũndũ ũrĩ hinya ta wake; guo nĩ wa igũrũ mũno. Narĩo rĩĩtwa rĩa ũnene “Mũthamaki wa tene na tene” rĩtũririkanagia atĩ Jehova nĩ wa mwanya na njĩra ĩngĩ. No we tu ũtũũrĩte kuo mĩndĩ na mĩndĩ. Thaburi 90:2 yugaga ũũ: “Kuuma o tene na nginya tene, wee ũrĩ o Mũrungu.” Rĩĩciria rĩu rĩtũmaga tũmwĩtigĩre, githĩ tiguo?
17 Jehova ningĩ nĩ wa mwanya nĩ ũndũ no we wiki tu Mũũmbi. Kũguũrĩrio 4:
WEE NO ŨHOTE GŨKUHĨRĨRIA JEHOVA?
18. Nĩkĩ gĩtũmaga andũ amwe moone ta matangĩhota gũkuhĩrĩria Ngai, no Bibilia ĩrutanaga atĩa?
18 Gũthoma ũhoro wa ngumo cia Jehova cia kũgegania gũtũmaga andũ amwe mamwĩtigĩre. Monaga Ngai ta arĩ wa igũrũ mũno harĩ o, ũndũ matangĩhota kũmũkuhĩrĩria kana makorũo na kĩene mbere ya Ngai mũtũgĩru ũguo. No rĩĩciria rĩu nĩ rĩagĩrĩru? Bibilia ĩrutanaga ũndũ ngũrani na ũcio. Yugaga ũũ igũrũ rĩgiĩ Jehova: “O na atakĩrĩ haraya na mũndũ o na ũmwe witũ.” (Atũmwo 17:27) Bibilia o na ningĩ ĩtwĩraga ũũ: “Kuhĩhĩriai Ngai, nake nĩekũmũkuhĩhĩria inyuĩ.”
19. (a) Tũngĩambĩrĩria gũkuhĩrĩria Ngai atĩa, na tũngĩgunĩka atĩa? (b) Nĩ ngumo irĩkũ cia Ngai igũkenagia mũno?
19 Ũngĩhota gũkuhĩrĩria Ngai atĩa? Kwambĩrĩria-rĩ, thiĩ na mbere kwĩruta ũhoro wa Ngai o ta ũguo ũreka rĩu. Jesu oigire ũũ: “Naguo muoyo wa tene na tene nĩ atĩrĩ, nĩ makũmenye wee Ngai ũrĩa ũmwe wa ma, na mamenye ũrĩa warekirie, na nĩwe Jesu Kristo.” (Johana 17:3) Ĩĩ, Bibilia ĩrutanaga atĩ kũmenya ũhoro wa Jehova na Jesu gũtongoragia ‘muoyo-inĩ wa tene na tene’! O ta ũrĩa hekũgwetetwo-rĩ, “Ngai nĩwe wendani.” (1 Johana 4:
20-22. (a) Gũkorũo tũtekuona Ngai no kũgirie tũmũkuhĩrĩrie? Taarĩria. (b) Andũ matarĩ na ũũru maahota gũkũĩra wĩke atĩa, no wagĩrĩirũo nĩ gwĩka atĩa?
20 Nĩ ma ndũngĩhota kuona Ngai tondũ we nĩ roho ũtonekaga. (Johana 1:
21 Nĩũkũmenya kĩrĩa gĩtũmaga Bibilia ĩtũrute tuone Jehova ta Ithe witũ. (Mathayo 6:9) Makĩria ma gũtũhe muoyo-rĩ, we nĩendaga tũkorũo na ũtũũro mwega makĩria o ũrĩa kwahoteka, ta ũrĩa mũndũ o wothe wendete ciana ciake angĩenda. (Thaburi 36:9) Bibilia ningĩ nĩ ĩrutanaga atĩ andũ no matuĩke arata a Jehova. (Jakubu 2:
22 Weruta Bibilia makĩria-rĩ, andũ matarĩ na ũũru maahota gũkũĩra ũtige kwĩruta. Maahota kuona ta ũgũcenjia wĩtĩkio waku. No ndũkareke ũ kana ũ akũgirie ũgĩe na ũrata ũrĩa mwega makĩria ũngĩkorũo naguo.
23, 24. (a) Wagĩrĩirũo gũthiĩ na mbere nĩkĩ kũũria ciũria ciĩgiĩ maũndũ marĩa ũreruta? (b) Gĩcunjĩ gĩkĩ kĩrũmĩrĩire gĩkwarĩrĩria ũhoro ũrĩkũ?
23 Nĩ ma, harĩ maũndũ ũtegũtaũkĩrũo nĩmo kĩambĩrĩria-inĩ. Nĩgũkũbatara kwĩnyihia nĩguo ũhoe ũteithio, no ndũgetigĩre atĩ nĩ ũndũ wa gũconoka. Jesu oigire nĩ wega kwĩnyihia, ta kaana kanini. (Mathayo 18:
24 Njĩra ĩrĩa njega makĩria ya kwĩruta ũhoro wa Jehova nĩ gũthuthuria Bibilia. Bibilia nĩ ngũrani na ibuku rĩngĩ o rĩothe. Na njĩra ĩrĩkũ? Gĩcunjĩ gĩkĩ kĩrũmĩrĩire nĩgĩkwarĩrĩria ũhoro ũcio.
^ kĩb. 15 Nĩ harĩ na ũhoro makĩria ũkoniĩ ũrĩa rĩĩtwa rĩa Ngai riugĩte na ũrĩa rĩtamũkagwo thĩinĩ wa Ũhoro Muongerere karatathi-inĩ ka 195-197.


text:
Isaac Newton
Isaac Newton
Nĩ mũthayatisti ũmwe waaria mathondekire mũthingi wa thayathi. Netwon athomete mathomo ma thayathi na philosophy.
Netwon gũkomorio nĩ iembe
Mũthenya ũmwe newton nĩ akarĩte thĩ wa mũtĩ wa mwembe. Iembe nĩrĩa ũmire mwembeinĩ rĩgĩkũrũka na ihenya rĩ gĩmũkomoria Newton na akīgũa rũo rũingi mũno.
Andũ angĩ mangĩ komoria nĩ iembe mangĩ ĩciria na njira ĩtiganĩte Amwe matua ni a mitino, angi marigwo niki iembe ria moria. Andu angĩ magigakira mwembeini wĩ na maembe kana ũtarĩ.
No netwon na ecirie gĩtumi kia iembe kũmũ komoria na gũtwĩkaga nĩkĩo athondekire thiori ya gravit na Gĩthũngũ kana guciathi na Gĩkũyũ.
Netwow kwaga toro Netwon agĩagire toro nĩ eciragia ũhoro wa ũtuĩria wake na ni agerekanagia guthondoke gwake gwa thiori na gukia kwa ũtuku. Ũtukũ ũthia ũgĩkĩa okahora kinya gũkagĩa ũtheii biu na gũtwĩka mũthenya.
Netwow nĩa atĩate andu njorua
Netwon nĩ agiire gĩtumi gĩa kũmenya maũndũ maingĩ nĩ kũrũgama ciandeinĩ cia njorua. ona mwerekere ma ki jabaanisi wa kaizen wi watho ugaga wenda gũtoria ũtũmire ugi wa andu angi handu waku we mwene.
Kihumo kia ngumo ya Netwon Netwon arĩĩ ni uturia wake uria wathondeke thoiri ya guciathi na mathomo matano ma newton.
uturia wake ni weretha gitumi kia thi na mathi kwa guruma na guthia na mbere guthuruka riua.
Gĩthomo kia Newton
Niels Bohr Michael Faraday


text:
Miario ya Muthama iguru ria utongeria bwa kiama kia Wiper itiringithia kampeni cia NASA,Kipruto Kirwa kuuga
Miario ya Senator wa Machakos Johnstone Muthama iguru riegie utongeria bwa kiama kia Wiper itiangaratania kinya aniini kampeni cia ngwataniro ya NASA cia kithurano kinene kijite.
Munini wa mutongeria wa kiama kia Wiper Kipruto Kirwa nateterete mutongeria wa Wiper Kalonzo Musyoka kumania na nteto ati neka endereere Wavinya Ndeti kiri kithurano kia wamurani gitine kia Ugovernor County ya Machakos.Augite ngwataniro ya NASA ikambiria mutaratara jwa kuthiria nkucanio iji.
The post Miario ya Muthama iguru ria utongeria bwa kiama kia Wiper itiringithia kampeni cia NASA,Kipruto Kirwa kuuga appeared first on Mediamax Network Limited.
This post was syndicated from Mediamax Network Limited. Click here to read the full text on the original website.
Follow us on twitter @TodayKenya
Comments
Be the First to Comment!


text:
KĨTHOOMO KĨA BINA
Jesũ Kristũ Nũũ?
1, 2. (a) No wĩthĩrwe wijĩ bwega muntũ ũrĩ ĩgweta kethĩra wijĩ akĩ riĩtwa rwawe? Taarĩria. (b) Nĩatĩa antũ betĩkĩtie bwegiĩ Jesũ?
KWĨNA antũ babaingĩ barĩ ĩgweta nthĩgũrũne. No wĩthĩrwe wijĩ riĩtwa rĩa muntũ ũrĩ ĩgweta mono. Ĩndĩ tontũ nĩ wijĩ akĩ riĩtwa rĩawe, tĩkuuga nũmwijĩ bwega. Tĩkuuga nĩ wijĩ mantũ jonthe jegiĩ ũtũũro bwawe, na ũrĩa bungwa akari.
2 No wĩthĩrwe wĩgĩtue gũkonia Jesũ Kristũ, kinya kethĩra aatũũraga nthĩgũrũne ta mĩaka 2,000 mĩthiru. Ĩndĩ babaingĩ batijĩ ũrĩa Jesũ aakari arĩ muntũ. Bamwe baugaga aarĩ muntũ ũmwega, bangĩ bakauga aarĩ kĩroria, na kinya bamwe betĩkĩtie we nĩ Mũrungu. Ũũgwe ũthũgaanagia atĩa?
3. Nĩkĩ bũrĩ ũntũ bwa bata ũmenye Jehova Mũrungu na Jesũ Kristũ?
3 Nĩ ũntũ bwa bata ũmenye ũmma bwegiĩ Jesũ. Nĩkĩ? Bibiria ĩtwĩraga: ‘Na mwoyo jwa kenya na kenya ni-ri, ni bamenye Gwe uri Murungu wa mma, na bamenye uria watumire, nawe niwe Jesu Kristo.’ (Johana 17:3) Nĩ mma, ũkamenya ũmma bwegiĩ Jehova na Jesũ, no ũtũũre kenya na kenya paradiso nthĩgũrũne. (Johana 14:6) Kinya kũmenya gũkonia Jesũ, gũgagũteethia tontũ nĩwe ngerekano ĩnjega buru ya ũrĩa ũũmba gũtũũra na kũthithĩria bangĩ. (Johana 13:34, 35) Kĩthoomone kĩa 1, twairitanĩre ũmma bwegiĩ Mũrungu. Nandĩ tũkairitana ũrĩa Bibiria ĩritanaga bwegiĩ Jesũ.
TŨKWONA MESIA!
4. Biugo “Mesia” na “Kristo” nĩ kuuga atĩa?
4 Mĩaka ĩmiingĩ mbere Jesũ aciarwa, Jehova neekĩte wĩrane Bibiriene atĩ arĩngĩtũma Mesia, kana Kristũ. Riĩtwa “Mesia” riumanĩtie na mũgambo jwa Kĩhibirania, narĩo “Kristo” riumanĩtie na Kĩgiriki. Mariĩtwa jau jojaĩrĩ ja gĩtĩĩo, nĩ kuuga Mũrungu arĩngĩthuura Mũthuure waawe ũrĩa weranĩri na amwee ngũgĩ ya mwanya. Mesia agatũma mawĩrane jonthe ja Mũrungu joojũre. Jesũ oomba gũgũteethia kinya nandĩ. Ĩndĩ mbere ya Jesũ aciarwa, babaingĩ nĩbarigaraga ‘Nũũ we ũkaa Mesia?’
5. Aritwa ba Jesũ-rĩ, nĩbeetĩkĩtie Jesũ nĩwe Mesia?
5 Aritwa ba Jesũ bataarĩ na nkaanja nĩwe Mesia ũrĩa weranĩri. (Johana 1:41) Ngerekano, Simioni Petero eerĩre Jesũ: “Gwe nigwe Kristo.” (Mathayo 16:16) Nĩatĩa tũũmba kwĩthĩrwa na mma Jesũ nĩwe Mesia?
6. Nĩatĩa Jehova aatetherie antũ ba nkoro injega kũmenya Mesia?
6 Mĩaka ĩmiingĩ mbere ya Jesũ aciarwa, iroria bia Mũrungu nĩbiaandĩkĩre mantũ jamaingĩ jarĩa jarĩngĩteethia antũ kũmenya Mesia. Bũu bũrĩngĩteethia atĩa? Ũthũgaania ũtũmi stĩnji kũthagaana muntũ ũtaatirimana nawe kaĩrĩ. Ũkeerwa bwega ũrĩa muntũ ũu akari, no ũmũmenye na mpwĩ. O ta ũu, Jehova aatumĩĩre iroria biawe gũtwĩra ũrĩa Mesia arĩngĩthithia na ũrĩa kũrĩngĩkarĩka kĩrĩ we. Kũũjũrua kwa moororia jau nĩgũteethagia antũ ba nkoro injega kũmenya Jesũ nĩwe Mesia.
7. Nĩ moororia jarĩkũ jaĩrĩ jarikithagia atĩ Jesũ nĩwe Mesia?
7 Tiga twone moororia jaĩrĩ kĩrĩ jau. Bwa mbere, mĩaka 700 mbere ya Jesũ gũciarwa, Mika naaroretie Mesia arĩngĩciarĩrwa gataũnine kaniini ka Bethilehemu. (Mika 5:2) Na kũu kungwa nĩku Jesũ aaciarĩĩrwe! (Mathayo 2:1, 3-9) Bwa jaĩrĩ, Danieli aaroretie atĩ Mesia arĩngĩĩja mwakene jwa 29 M.J. (Danieli 9:25) Jaja nĩ moororia jaĩrĩ akĩ kĩrĩ jamaingĩ jarĩa joonanĩtie cararũkũ Jesũ nĩwe Mesia ũrĩa weranĩri.
8, 9. Rĩrĩa Jesũ aabatithagua, nĩatĩa gwakarĩkĩre kũrikithia nĩwe Mesia?
8 Jehova nonanĩtie bwega buru atĩ Jesũ nĩwe Mesia. Mũrungu neekĩre wĩrane akaa Johana Mũbatithania rwano rũrĩa rũrĩngĩtũma amenya Mesia. Rĩrĩa Jesũ eetĩre kũbatithua nĩ Johana Mũurone jwa Jorodani mwakene jwa 29 M.J., Johana noonere rwano rũu. Bibiria nĩtwĩraga ũrĩa gwakarĩkĩre: ‘Na Jesu aathiria kubatithua, o ndiu aroona kirundu kia Murungu kiinamite ta kijea, kirakinya iguru riawe. Na atiri, kaju karauma iguru gakiugaga, Uju niwe Mutana wakwa uria mpendete mono, uria ngwiragua niwe.’ (Mathayo 3:16, 17) Rĩrĩa Johana aaigĩrue na aroona rwano rũu, naamenyere Jesũ nĩwe Mesia. (Johana 1:32-34) Ntukũ ĩu, Jehova arĩkũmwĩtũũrĩra kĩrundu kĩawe, nĩrĩo aaere Mesia. Nĩwe Mũrungu aathuurĩte aa Mũtongeeria na Mũnene.
9 Moororia ja Bibiria, biugo bia Jehova wengwa, na rwano rũrĩa aaejanĩre ĩgiitene rĩa kũbatithua kwa Jesũ, birikithagia Jesũ nĩwe Mesia. Ĩndĩ-rĩ, nĩkũ Jesũ aaumĩre, na aarĩ muntũ ũkari atĩa? Tiga twone ũrĩa Bibiria yugaga.
NĨKŨ JESŨ AAUMĨRE?
10. Bibiria ĩritanaga atĩa bwegiĩ ũtũũro bwa Jesũ mbere ya kwĩja nthĩgũrũne?
10 Bibiria ĩritanaga Jesũ aatũũraga ĩgũrũ ĩgiita rĩraaja mbere ya kwĩja nthĩgũrũne. Mika aaugĩre Mesia nĩ wa “kuuma karaja mono.” (Mika 5:2) Jesũ wengwa aaugĩre maita jamaingĩ atĩ aatũũraga ĩgũrũ mbere ya gũciarwa arĩ muntũ. (Thooma Johana 3:13; 6:38, 62; 17:4, 5.) Kinya mbere ya kwĩja nthĩgũrũne, Jesũ aarĩ na ngwatanĩro ya mwanya mono na Jehova.
11. Nĩkĩ Jesũ eendi mono nĩ Jehova?
11 Jesũ nendi mono nĩ Jehova. Nĩkĩ? Tontũ Mũrungu aamũũmbĩre mbere ya into bionthe, na mbere ya bangĩ bonthe. Kwou Jesũ etagwa ũrĩa “waciarirwe ari kiranga mbere into bionthe bitiroombwa.” * (Akolosai 1:15) Kaĩrĩ Jesũ nendi mono nĩ Jehova tontũ nĩwe wenka Jehova oombĩre ĩmwe kwa ĩmwe. Nĩkĩo etagwa “Mutanowe-wa-mumwe.” (Johana 3:16) Na Jesũ nĩwe wenka Jehova aatumĩĩre kũũmba into bingĩ bionthe. (Akolosai 1:16) Na Jesũ nĩwe wenka wĩtagwa “Ruteto,” tontũ Jehova naamũtumĩĩre kwejana ntũmwa na mataaro kĩrĩ araĩka na antũ.
12. Nĩatĩa tũkũmenya Jesũ na Mũrungu tĩ muntũ ũmwe?
12 Antũ bamwe betĩkĩtie Jesũ na Mũrungu nĩ muntũ ũmwe. Ĩndĩ tĩu Bibiria ĩritanaga. Bibiria yugaga Jesũ neka oombĩrwe, na kũu nĩ kuuga ena mwambĩrĩrio. Ĩndĩ Jehova, ũrĩa woombĩre into bionthe ataarĩ na kĩambĩrĩria. (Zaburi 90:2) Arĩ Mũtaana wa Mũrungu, gũtĩrĩo Jesũ aageria kwaa Mũrungu. Bibiria ĩritanaga cararũkũ atĩ Baaba nĩwe mũnene nkũrũki ya Mũtaana. (Thooma Johana 14:28; 1 Akorintho 11:3.) Jehova wenka nĩwe “Mwene-Inya-Yonthe.” (Kiambiriria 17:1) Nĩwe ũrĩa mũnene na ũrĩ inya nkũrũki, ĩgũrũ na nthĩ.
13. Nĩkĩ Bibiria yugaga Jesũ “niwe ung’uanene na Murungu uria utionekaga”?
13 Jehova na Mũtaanowe, Jesũ, baaritanĩĩrie ngũgĩ amwe mambirioni ja mĩaka mbere ya ĩgũrũ na nthĩ kũũmbwa. No mwanka bethĩrwe nĩbendanĩĩte mono! (Johana 3:35; 14:31) Jesũ naaigerekanĩrie na nkuma injega cia ĩthe bwega mono, mwanka Bibiria ĩmwĩtaga ũrĩa “ung’uanene na Murungu uria utionekaga.”
14. Nĩatĩa kwombĩkĩre Mũtaana wa bata wa Mũrungu aciarwa arĩ muntũ?
14 Mũtaana wa bata wa Jehova naaciendeere wengwa kuuma ĩgũrũ na gũciarwa nthĩgũrũne arĩ muntũ. Bũu bwombĩkĩre atĩa? Jehova na njĩra ya kĩama, aathaamĩrie mwoyo jwa Mũtaanowe kuuma ĩgũrũ, mwanka kĩune kĩa mwarĩ bikira wetagwa Maria. Tontũ bũu, Jesũ ataarĩ na ũbatu bwa kwĩthĩrwa na ĩthe mũmũciari wa kĩnthĩgũrũ. Kwou, Maria aaciarĩre mũtaana ũmũũjũru, na aramwĩta Jesũ.
JESŨ AARĨ MUNTŨ ŨKARI ATĨA?
15. Nĩatĩa ũũmba kũmenya Jehova bwega?
15 No wiritane nkũrũki bwegiĩ Jesũ, ũtũũro bwawe, na nkuma ciawe na njĩra ya kũthooma mauku ja Bibiria ja Mathayo, Mariko, Luka, na Johana. Tontũ Jesũ akari ta Ĩthe, kinya kĩrĩa ũkathooma kĩgagũteethia kũmenya Jehova. Nĩkĩo gĩatũmĩre Jesũ auga: “Muntu uria umbonete ni noonete Baaba.”
16. Nĩatĩa Jesũ aaritanaga? Nĩkũ mooritani ja Jesũ jaaumaga?
16 Antũ babaingĩ beetaga Jesũ “Muritani.” (Johana 1:38; 13:13) Bũmwe bwa mantũ ja gĩtũmi nkũrũki jarĩa Jesũ aaritanaga, bwaarĩ ‘nkuma injega ya Unene.’ Ũnene bũu nĩmbi? Nĩ thirikarĩ ya Mũrungu ĩrĩa ĩkaatha nthĩgũrũ yonthe kuuma ĩgũrũ, na ĩretere barĩa baathĩkagĩra Mũrungu itharimo bibiingĩ. (Mathayo 4:23) Mantũ jonthe jarĩa Jesũ aaritanaga jaumaga kĩrĩ Jehova. Jesũ aaugĩre: “Nteto iria nditanaga ti ciakwa, ni cia uria wantumire.” (Johana 7:16) Jesũ naaijĩ Jehova endaga antũ bonthe baigua nkuma ĩnjega, atĩ Ũnene bwa Mũrungu bũkaatha nthĩgũrũ yonthe.
17. Nĩkũ Jesũ aaritanaga? Nĩkĩ aaciũmagia mono kũritana bangĩ?
17 Nĩkũ Jesũ aaritanaga? Naarĩa kunthe eethagĩra antũ. Aaritanaga miundene, o na kinya taũnine, ntũũrene, thokoone, iromberone, na nja cia antũ. Ateerĩgagĩĩra antũ beja kĩrĩ we, ĩndĩ kaingĩ nĩwe wetaga kĩrĩ bo. (Mariko 6:56; Luka 19:5, 6) Jesũ aaritĩre ngũgĩ na wĩru, na atumĩra inya na kagiita kaawe akĩritanaga antũ. Nĩkĩ? Tontũ naaijĩ atĩ Mũrungu eendaga athithia ũu, na rĩonthe naathĩkagĩra Ĩthe. (Johana 8:28, 29) Jesũ kinya aatũmagĩĩria tontũ naaigagĩĩrua antũ kĩao. (Thooma Mathayo 9:35, 36.) Noonaga atongeeria ba ndini bataaritanaga ũmma bwegiĩ Mũrungu na Ũnene bwawe. Kwou eendaga gũteethia babaingĩ ũrĩa kũũmbĩka kwigua nkuma iu njega.
18. Nĩ nkuma irĩkũ cia Jesũ wendete mono?
18 Jesũ aarĩ muntũ wendeete antũ na kũbamakĩra. Aarĩ ũmwega na gũtoomi kwaria nawe. Kinya twaana nĩtweendete gũkarania nawe. (Mariko 10:13-16) Jesũ aathithagia na njĩra ya ĩota rĩonthe. Naathwĩre nkukumo na waagi ĩota. (Mathayo 21:12, 13) Aatũũraga ĩgiita rĩrĩa antũaka baainyagĩĩrua na bataejagwa gĩtĩĩo. Ĩndĩ Jesũ rĩonthe aabathithagĩria na njĩra ya gĩtĩĩo. (Johana 4:9, 27) Kamma Jesũ nainyiĩtie. Ngerekano, ũgoro bũmwe naathambĩrie aritwa baawe magũrũ, ũntũ bũrĩa kaingĩ bwathithagua nĩ nkombo.
19. Nĩ ngerekano ĩrĩkũ ĩkwonania Jesũ naaijĩ moobatu ja antũ kamma, na neendaga kũbateethia?
19 Jesũ naaijĩ kamma ũbatu bwa antũ, na neendaga kũbateethia. Ũntũ bũũ nĩbwonekanĩre bwega buru rĩrĩa aatumagĩra inya ya Mũrungu, kworia antũ na njĩra ya kĩama. (Mathayo 14:14) Ngerekano, ntomũrũme ũmwe waarĩ na mũtigiri eejĩre kĩrĩ Jesũ aramwĩra atĩrĩ: “Ethirwa nukwenda womba kumboria.” Jesũ naaringithĩrue tontũ bwa rwaakaĩ na kũthangĩka kwa ntomũrũme ũu. Aamwigĩĩrue kĩao na areenda kũmũteethia. Kwou Jesũ aratambũrũkia njara yaawe, aramũringithia, aramwĩra: “Ninkwenda wore.” Na ntomũrũme ũu waajĩtue aroora! (Mariko 1:40-42) Ũthũgaania ũrĩa muntũ ũu aaigĩrue!
MWĨTĨKUA RĨONTHE KĨRĨ ĨTHE
20, 21. Nĩatĩa Jesũ arĩ ngerekano ĩnjega buru ya kwathĩkĩra Mũrungu?
20 Jesũ nĩwe ngerekano ĩrĩa njega buru ya kwathĩkĩra Mũrungu. Gũtĩkũmakania ũrĩa gwaakarĩkĩre, kana ũrĩa anthũ baawe baamũthithĩrie, aarĩ mwĩtĩkua kĩrĩ Ĩthe. Ngerekano, Jesũ ataathithĩrie wĩyia rĩrĩa Shaitani aamũgeragia. (Mathayo 4:1-11) Antũ bamwe ba nja ya Jesũ bateetĩkagia nĩwe Mesia, baaugaga “gaakuuma nthu,” ĩndĩ Jesũ eetĩre na mbere kũrita ngũgĩ ya Mũrungu. (Mariko 3:21) Rĩrĩa anthũ baawe baamũthithĩĩrie bũthũũku, Jesũ aakarĩre arĩ mwĩtĩkua kĩrĩ Mũrungu, na ataageria kũrwa nabo.
21 Kinya rĩrĩa Jesũ aakujaga gĩkuũ kĩa rwaakaĩ, aakarĩre arĩ mwĩtĩkua kĩrĩ Jehova. (Afilipi 2:8) Ũthũgaanĩria jonthe jarĩa aũmĩrĩĩrie ntukũ ĩrĩa aakuĩre. Jesũ naagwatĩrwe, akũũjĩ ba ũrongo bauga akũruma Mũrungu, agaambi ba ũrongo bamũtuĩra ĩgamba bũthũũku, kĩrĩndĩ kĩramũthekera, askarĩ baramũnyamaaria na baramũcuuria mũtĩne. Rĩrĩa aakujaga aaugĩre na kajũ gakanene: “Bukuujura!” (Johana 19:30) Ntukũ ithatũ nyuma ya Jesũ gũkua, Jehova naamũriũkĩrie na aramwaa mwĩrĩ jwa gĩkĩrundu. (1 Petero 3:18) Nyuma ya biumia biikai, Jesũ naacookere ĩgũrũ, ‘arakara nthi njarene ya urio ya Murungu,’ na areteera Mũrungu amweethie Mũnene.
22. Twĩna kaanya karĩkũ tontũ Jesũ naaere mwĩtĩkua kĩrĩ Ĩthe?
22 Tontũ Jesũ naeere mwĩtĩkua kĩrĩ Ĩthe, nandĩ twĩna kaanya ga gũtũũra kenya na kenya paradiso nthĩgũrũne, o ta ũrĩa mworoto jwa Jehova jwarĩ. Kĩthoomone kĩrĩa kĩthingatĩte, tũkaarĩĩria ũrĩa gĩkuũ kĩa Jesũ gĩtũũmbithagia gũtũũra kenya na kenya.
^ gic. 11 Jehova etagwa Baaba tontũ nĩwe Mũũmbi. (Isaya 64:8) Jesũ etagwa Mũtaana wa Mũrungu tontũ Jehova nĩwe wamũũmbĩre. Araĩka, o na kinya Adamu, beetagwa ataana ba Mũrungu.


text:
Hihi no wende gũthoma ũhoro ũyũ na %%?
Bibilia Intaneti-inĩ | NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Hihi no wende gũthoma ũhoro ũyũ na %%?
-
Ũhoro agĩtuĩka mũndũ (1-18)
-
Ũira wa Johana Mũbatithania (19-28)
-
Jesu, gatũrũme ka Ngai (29-34)
-
Arutwo a mbere a Jesu (35-42)
-
Filipu na Nathanaeli (43-51)
1 O kĩambĩrĩria Ũhoro aarĩ kuo, na Ũhoro aarĩ hamwe na Ngai, na Ũhoro aarĩ ngai.
2 Ũcio aarĩ hamwe na Ngai o kĩambĩrĩria.
3 Indo ciothe ciagĩire kuo kũgerera harĩ we, na gũtirĩ o na kĩmwe kĩagĩire kuo gĩtagereire harĩ we.
Kĩrĩa kĩgĩte kuo
4 kũgerera harĩ we nĩ muoyo, na muoyo ũcio nĩguo warĩ ũtheri harĩ andũ.
5 Na ũtheri ũcio nĩ ũraara nduma-inĩ, no nduma ndĩhotete kũũtooria.
6 Nĩ gwokire mũndũ wetagwo Johana watũmĩtwo nĩ Ngai.
7 Mũndũ ũcio okire arĩ mũira, arute ũira wĩgiĩ ũtheri ũcio, nĩguo andũ a mĩthemba yothe metĩkie kũgerera harĩ we.
8 We tiwe warĩ ũtheri ũcio, no aatũmĩtwo arute ũira wĩgiĩ ũtheri ũcio.
9 Ũtheri wa ma ũrĩa ũheaga andũ a mĩthemba yothe ũtheri warĩ hakuhĩ gũka thĩinĩ wa thĩ.
10 We aarĩ thĩinĩ wa thĩ, na thĩ yagĩire kuo kũgerera harĩ we, no thĩ ndĩamũmenyire.
11 Okire kwao mũciĩ, no andũ ao matiamwĩtĩkĩrire.
12 No rĩrĩ, arĩa othe maamwamũkĩrire-rĩ, nĩ aamaheire mweke wa gũtuĩka ciana cia Ngai, tondũ nĩ moonanirie wĩtĩkio harĩ rĩĩtwa rĩake.
13 Na matiaciarirũo kuumana na thakame kana wendi wa mwĩrĩ, o na kana wendi wa andũ, no maaciarirũo kuumana na Ngai.
14 Ũhoro agĩtuĩka mũndũ na agĩikarania na ithuĩ, na tũkĩĩyonera riri wake, riri o ta ũrĩa mũrũ wa mũmwe agĩaga naguo kuuma kũrĩ ithe; na nĩ eetĩkĩrĩkĩte harĩ Ngai na aarĩ na ma.
15 (Johana nĩ aarutire ũira ũmwĩgiĩ, akĩanĩrĩra ũũ: “Ũyũ nĩwe ndaririe ũhoro wake ngiuga atĩrĩ, ‘Ũrĩa ũroka thutha wakwa nĩ mũnene kũrĩ niĩ, nĩ gũkorũo itanaciarũo aarĩ kuo.’”)
16 Nĩ gũkorũo ithuothe nĩ twaamũkĩrire ũtugi mũnene kuuma kũrĩ we tondũ we aiyũirũo nĩ ũtugi.
17 Tondũ Watho waheanirũo kũgerera Musa-rĩ, ũtugi ũcio mũnene o hamwe na ma ciokire kũgerera Jesu Kristo.
18 Gũtirĩ mũndũ ũrĩ wona Ngai o na rĩ; mũrũ wa mũmwe ũrĩa ũrĩ harĩ Ithe nĩwe ũmũguũrĩtie.
19 Ũyũ nĩguo ũira ũrĩa Johana aarutire rĩrĩa Ayahudi maatũmire athĩnjĩri-Ngai na Alawii kuuma Jerusalemu makamũũrie ũũ: “Wee nĩwe ũ?”
20 Nake ndaakaanire no agĩtĩkĩra, akiuga: “Niĩ ti niĩ Kristo.”
21 Nao makĩmũũria: “Wee-rĩ, ũkĩrĩ ũ? Wee nĩwe Elija?” Nake akĩmacokeria: “Aca.” “Wee nĩwe mũnabii ũrĩa weranĩirũo?” Akĩmacokeria: “Aca!”
22 Nĩ ũndũ ũcio makĩmwĩra atĩrĩ: “Wee ũkĩrĩ ũ? Twĩre nĩguo tũgacokerie arĩa megũtũtũmĩte. Ũngiuga atĩa ũhoro-inĩ waku wee mwene?”
23 Nake akiuga: “Nĩ niĩ mũgambo wa mũndũ ũraanĩrĩra werũ-inĩ akiugaga, ‘Rũngai njĩra ya Jehova,’ o ta ũrĩa mũnabii Isaia oigire.”
24 Andũ acio maatũmĩtwo nĩ Afarisai.
25 Nĩ ũndũ ũcio makĩmũũria atĩrĩ: “Na ũkĩbatithanagia nĩkĩ angĩkorũo wee tiwe Kristo kana Elija kana mũnabii ũrĩa weranĩirũo?”
26 Johana akĩmacokeria akĩmeera: “Niĩ batithanagia na maĩ. Kũrĩ mũndũ ũrĩ gatagatĩ-inĩ kanyu, ũrĩa inyuĩ mũtoĩ,
27 ũrĩa ũroka thutha wakwa, na ũcio ndirĩ mwagĩrĩru wa kuohora rũrigi rwa kĩratũ gĩake.”
28 Maũndũ macio meekĩkire Bethania mũrĩmo wa Jorodani, kũrĩa Johana aabatithanagĩria.
29 Mũthenya ũrĩa warũmĩrĩire, akĩona Jesu agĩthiĩ erekeire harĩ we, akiuga: “Ta rorai, Gatũrũme ka Ngai karĩa keheragia mehia ma andũ!
30 Ũyũ nĩwe ndoigire ũhoro wake atĩrĩ: ‘Thutha wakwa nĩ haroka mũndũ mũnene kũrĩ niĩ, nĩ gũkorũo itanaciarũo aarĩ kuo.’
31 O na niĩ ndiamũmenyaga, no njũkĩte kũbatithania na maĩ nĩguo we amenyeke wega harĩ Isiraeli.”
32 Johana ningĩ nĩ aarutire ũira akiuga: “Nĩ ndonire roho ũgĩikũrũka kuuma igũrũ ũtariĩ ta ndutura, na ũgĩikara igũrũ rĩake.
33 O na niĩ ndiamũmenyaga, no Ũrĩa wandũmire batithanagie na maĩ aanjĩrire ũũ: ‘Mũndũ ũrĩa wee ũkona roho waikũrũka na ũikare igũrũ rĩake, ũcio nĩwe ũbatithanagia na roho mũtheru.’
34 Na niĩ nĩ nyonete ũndũ ũcio, na nĩ ndutĩte ũira atĩ ũcio nĩwe Mũrũ wa Ngai.”
35 O rĩngĩ mũthenya ũrĩa warũmĩrĩire, Johana aarũgamĩte arĩ hamwe na arutwo ake erĩ,
36 na rĩrĩa onire Jesu agĩthianga, akiuga: “Ta rorai, Gatũrũme ka Ngai!”
37 Rĩrĩa arutwo acio erĩ maaiguire ũguo, makĩrũmĩrĩra Jesu.
38 Nake Jesu akĩĩhũgũra, na rĩrĩa onire mamũrũmĩrĩire, akĩmoria atĩrĩ: “Nĩ kĩĩ mũracaria?” Makĩmwĩra: “Rabii (ũguo nĩ kuuga “Mũrutani”), ũraikara kũ?”
39 Akĩmeera: “Ũkai na nĩ mũkuona.” Nĩ ũndũ ũcio magĩthiĩ na makĩona kũrĩa aaikaraga, na magĩikara nake mũthenya ũcio; hĩndĩ ĩyo kwarĩ ta thaa ikũmi cia hwaĩ-inĩ.
40 Andrea, ũrĩa warĩ mũrũ wa nyina na Petero, aarĩ ũmwe wa acio erĩ maaiguire ũrĩa Johana oigire na makĩrũmĩrĩra Jesu.
41 Nake akĩamba gũcemania na mũrũ wa nyina Simoni na akĩmwĩra atĩrĩ: “Nĩ tuonete Mesia” (kiugo kĩrĩa gĩtaũragwo “Kristo”),
42 na akĩmũtwara kũrĩ Jesu. Rĩrĩa Jesu aamũrorire, akĩmwĩra: “Wee nĩwe Simoni, mũrũ wa Johana; ũrĩtagwo Kefa” (kiugo kĩrĩa gĩtaũragwo “Petero”).
43 Mũthenya ũrĩa warũmĩrĩire, Jesu eendaga gũthiĩ Galili. Agĩcemania na Filipu akĩmwĩra ũũ: “Tuĩka mũrũmĩrĩri wakwa.”
44 Na rĩrĩ, Filipu aarĩ wa kuuma Bethisaida, itũũra rĩrĩa Andrea na Petero mooimĩte.
45 Filipu agĩcemania na Nathanaeli na akĩmwĩra: “Nĩ tuonete ũrĩa wandĩkĩtwo ũhoro wake Watho-inĩ nĩ Musa, na mabuku-inĩ ma Anabii, nĩwe Jesu, mũrũ wa Jusufu, kuuma Nazarethi.”
46 No Nathanaeli akĩmũũria atĩrĩ: “Nĩ kũrĩ kĩndũ kĩega kĩngiuma Nazarethi?” Filipu akĩmwĩra: “Ũka wĩyonere.”
47 Jesu akĩona Nathanaeli erekeire harĩa aarĩ akiuga: “Ta rorai Mũisiraeli kũna ũtarĩ ũhinga.”
48 Nathanaeli akĩmũũria atĩrĩ: “Ũnjũĩ atĩa?” Jesu akĩmũcokeria: “Filipu atanagwĩta, nĩ nguonire rĩrĩa uuma rungu rwa mũkũyũ.”
49 Nathanaeli akĩmwĩra: “Rabii, wee nĩwe Mũrũ wa Ngai, wee ũrĩ Mũthamaki wa Isiraeli.”
50 Nake Jesu akĩmũcokeria atĩrĩ: “Hihi wetĩkia tondũ nĩ ndakwĩra nĩ nguonire rungu rwa mũkũyũ? Nĩ ũkuona maũndũ manene gũkĩra macio.”
51 Agĩcoka akĩmwĩra: “Ngũmwĩra atĩrĩ na ma, nĩ mũkona igũrũ rĩkĩhingũka na araika a Ngai magĩikũrũka kũrĩ Mũrũ wa mũndũ makĩambataga.”
Tũma
Tũma
NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Johana 1
Gĩkũyũ
Thoma Bibilia Intaneti-inĩ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ITHOMO RĨA 2
Ngai Nũũ?
1. Twagĩrĩirũo gũthathaiya Ngai nĩkĩ?
Ngai wa ma nĩ ũrĩa wombire indo ciothe. Ndarĩ kĩambĩrĩria na ndarĩ hingo agaakorũo na mũico. (Thaburi 90:2) Nĩwe Kĩhumo kĩa ũhoro ũrĩa mwega ũrĩ thĩinĩ wa Bibilia. (1 Timotheo 1:11) Tondũ Ngai nĩwe watũheire muoyo-rĩ, twagĩrĩirũo nĩ kũmũthathaiya o we wiki.—Thoma Kũguũrĩrio 4:11.
2. Ngai atariĩ atĩa?
Gũtirĩ mũndũ ũrĩ wona Ngai tondũ we nĩ Roho, ũguo nĩ kuuga atĩ muoyo wake nĩ wa igũrũ mũno gũkĩra ciũmbe iria cionekaga gũkũ thĩ. (Johana 1:18; 4:24) O na kũrĩ ũguo, no tũhote kũmenya ũrĩa Ngai atariĩ kũgerera indo iria ombĩte. Kwa ngerekano-rĩ, mĩthemba mĩingĩ ya matunda na mahũa, ĩtuonagia atĩ nĩ arĩ ũũgĩ na wendo. Kũneneha kwa igũrũ na thĩ gũtuonagia atĩ nĩ Ngai ũrĩ hinya.—Thoma Aroma 1:20.
No twĩrute makĩria igũrũ rĩgiĩ ngumo cia Ngai na njĩra ya gũthoma Bibilia. Kwa ngerekano-rĩ, nĩ ĩtwĩraga maũndũ marĩa Ngai endete na marĩa athũire, ũrĩa atugaga andũ, na ũrĩa ekaga maũndũ-inĩ ngũrani.—Thoma Thaburi 103:7-10.
3. Hihi Ngai nĩ arĩ rĩĩtwa?
Jesu oigire ũũ: ‘Ithe witũ wĩ igũrũ, rĩĩtwa rĩaku nĩ rĩamũrũo.’ (Mathayo 6:9) O na gũtuĩka Ngai arĩ marĩĩtwa maingĩ ma gĩtĩo, akoragwo na rĩĩtwa rĩmwe tu. O andũ nĩ marĩ ũrĩa matamũkaga rĩĩtwa rĩu kũringana na rũthiomi rwao. Na Gĩkũyũ rĩĩtwa rĩu nĩ “Jehova.”—Thoma Thaburi 83:18.
Rĩĩtwa rĩa Ngai nĩ rĩeheretio Bibilia-inĩ nyingĩ na handũ-inĩ harĩo hakandĩkwo marĩĩtwa ma ũnene Mwathani kana Ngai. No rĩrĩa Bibilia yaandĩkirũo, yarĩ na rĩĩtwa rĩa Ngai makĩria ma maita 7,000. Jesu nĩ aamenyithanirie rĩĩtwa rĩa Ngai rĩrĩa aarutaga andũ ũhoro wa Ngai.—Thoma Johana 17:26.
4. Hihi Jehova nĩ atũrũmbũyagia?
Hihi kũingĩha kwa mĩnyamaro kuonanagia atĩ Jehova nĩ Ngai ũtatũrũmbũyagia? Kũrĩ andũ moigaga atĩ Ngai nĩwe ũtũmaga tũnyamarĩke nĩguo atũgerie, no ũcio ti ũhoro wa ma.—Thoma Jakubu 1:13.
Ngai nĩ aheete mũndũ gĩtĩo gĩa gwĩthuurĩra ũrĩa ekwenda gwĩka. Na githĩ tũtiagĩrĩirũo kuonania ngatho nĩ ũndũ wa wĩyathi wa gwĩthuurĩra gũtungatĩra Ngai? (Joshua 24:15) No andũ aingĩ mathuuraga gwĩka arĩa angĩ maũndũ mooru, kwoguo mĩnyamaro ĩkaingĩha. Jehova nĩ aiguaga ũũru rĩrĩa ona wagi ta ũcio wa kĩhooto.—Thoma Kĩambĩrĩria 6:5, 6.
Jehova nĩ Ngai ũtũrũmbũyagia. Endaga tũkenere ũtũũro. Ica ikuhĩ nĩ ekũniina mĩnyamaro na arĩa mamĩrehaga. No kwa ihinda rĩrĩ, arĩ na gĩtũmi kĩega gĩa gwĩtĩkĩria mĩnyamaro kwa ihinda. Thĩinĩ wa Ithoma rĩa 8, nĩ tũkeeruta gĩtũmi kĩu.—Thoma 2 Petero 2:9; 3:7, 13.
5. Tũngĩkuhĩrĩria Ngai makĩria atĩa?
Jehova atwĩraga tũmũkuhĩrĩrie na njĩra ya kwaria nake mahoya-inĩ. Nĩ akenagio nĩ ithuĩ tũrĩ mũndũ ũmwe ũmwe. (Thaburi 65:2; 145:18) Akoragwo ehaarĩirie kuohanĩra. Nĩ onaga kĩyo giitũ gĩa kwenda kũmũkenia, o na gũtuĩka rĩmwe na rĩmwe nĩ tũhĩtagia. Kwoguo, o na gũtuĩka tũtirĩ akinyanĩru, no tũkenere gũkorũo na ũkuruhanu wa hakuhĩ hamwe na Ngai.—Thoma Thaburi 103:12-14; Jakubu 4:8.
Tondũ Jehova nĩ atũheete muoyo, twagĩrĩirũo kũmwenda gũkĩra ũrĩa twendete mũndũ ũngĩ o wothe. (Mariko 12:30) O ũrĩa ũronania wendo waku harĩ Ngai na njĩra ya kwĩruta makĩria ũhoro wake na gwĩka ũrĩa endaga, noguo ũrĩmũkuhagĩrĩria mũno.—Thoma 1 Timotheo 2:4; 1 Johana 5:3.
Wĩrute Makĩria
ŨHORO MWEGA KUUMA KŨRĨ NGAI!
Ngai Hihi nĩ Arĩ Rĩĩtwa?
Ngai nĩ arĩ marĩĩtwa maingĩ ma ũnene, ta Mwene Hinya Wothe, Mũũmbi, na Mwathani. No rĩĩtwa rĩa Ngai rĩhũthĩrĩtwo makĩria ma maita 7,000 Bibilia-inĩ.


text:
ITHOMO RĨA 9
Famĩlĩ Yaku Ĩngĩgĩa na Gĩkeno Atĩa?
1. Kũhikania kũringana na watho nĩ kwa bata nĩkĩ harĩ gĩkeno kĩa famĩlĩ?
Ũhoro ũrĩa mwega umaga kũrĩ Jehova, Ngai mwene gĩkeno, ũrĩa wendaga famĩlĩ ikorũo na gĩkeno. Nĩwe waambĩrĩirie kĩhiko. Kĩhiko kĩrĩa gĩkĩtwo kũringana na watho nĩ kĩa bata harĩ gĩkeno kĩa famĩlĩ tondũ ciana nĩ ireragũo na ũgitĩri. Akristiano nĩ magĩrĩirũo gũtĩa watho wa kwao wĩgiĩ kwandĩkithia kĩhiko.—Thoma Luka 2:1, 4, 5.
Ngai onaga kĩhiko atĩa? Endaga gĩkorũo kĩrĩ ũrũmwe wa gũtũũra wa mũthuri na mũtumia. Jehova endaga mũthuri na mũtumia wake makorũo mehokanĩte. (Ahibirania 13:4) Nĩ athũire ndigano. (Malaki 2:16) Ĩndĩ nĩ etĩkĩrĩtie Akristiano matigane, na mũndũ ahike kana ahikanie rĩngĩ, angĩkorũo ũrĩa mahikanĩtie nake nĩ atharĩtie.—Thoma Mathayo 19:3-6, 9.
2. Mũthuri na mũtumia magĩrĩirũo gũikarania atĩa?
JJehova ombire athuri na atumia mateithanagie kĩhiko-inĩ. (Kĩambĩrĩria 2:18) Arĩ mũtwe wa famĩlĩ, mũthuri agĩrĩirũo gũtongoria harĩ kũhe famĩlĩ yake mabataro ma kĩĩmwĩrĩ na harĩ kũmathomithia ũhoro wa Ngai. Agĩrĩirũo kwĩima nĩ ũndũ wa wendo wake harĩ mũtumia wake. Athuri na atumia ao magĩrĩirũo kuonanagia wendo na kũheanaga gĩtĩo. Tondũ athuri na atumia ti akinyanĩru, kwĩruta kuohanagĩra nĩ hitho ya gĩkeno kĩa famĩlĩ.—Thoma Aefeso 4:31, 32; 5:22-25, 33; 1 Petero 3:7.
3. Hihi nĩ mwagĩrĩirũo kweheranĩra kĩhiko kĩanyu kĩngĩaga gĩkeno?
Kĩhiko kĩanyu kĩngĩgĩa na mathĩna, inyuerĩ mwagĩrĩirũo kwĩrutanĩria gũtongorio nĩ wendo. (1 Akorintho 13:4, 5) Kiugo kĩa Ngai gĩtiugĩte atĩ kweheranĩra nĩyo njĩra ya kũniina mathĩna marĩa kaingĩ makoraga kĩhiko.—Thoma 1 Akorintho 7:10-13.
4. Inyuĩ ciana, Ngai amwendagĩra maũndũ marĩkũ?
Jehova endaga mũkorũo na gĩkeno. Amũheaga ũtaaro ũrĩa mwega mũno wĩgiĩ ũrĩa mũngĩkenera ũnyinyi wanyu. Endaga mũgunĩke nĩ ũũgĩ na ũmenyeru wa aciari anyu. (Akolosai 3:20) Ningĩ, Jehova nĩ endaga ũgĩe na gĩkeno kĩrĩa kiumanaga na gwĩka wendi wa Mũũmbi waku na Mũriũ wake.—Thoma Kohelethu 11:9–12:1; Mathayo 19:13-15; 21:15, 16.
5. Aciari, nĩ kĩĩ ciana cianyu irabatara nĩguo ikorũo na gĩkeno?
Wagĩrĩirũo kũruta wĩra na kĩyo nĩguo ũheage ciana ciaku irio, ũikaro, na nguo. (1 Timotheo 5:8) No nĩguo ciana ciaku igĩe na gĩkeno, nĩ ũkũbatara gũciruta kwenda Ngai na ciĩrute nake. (Aefeso 6:4) Kĩonereria gĩaku gĩa kwenda Ngai no kĩhutie mũno ngoro ya mwana waku. Ũngĩhũthĩra Kiugo kĩa Ngai, ũrutani waku no ũteithie mwana waku kũgĩa na mwĩcirĩrie ũrĩa wagĩrĩire.—Thoma Gũcokerithia Maathani 6:4-7; Thimo 22:6.
Ciana nĩ igunĩkaga rĩrĩa ũraciĩkĩra ngoro na ũgacigathĩrĩria. Ningĩ nĩ ibataraga kũrũngwo na kũrũithio. Gũciruta na njĩra ĩyo gũcigitagĩra harĩ mĩtugo ĩrĩa ĩngĩtũma ciage gĩkeno. (Thimo 22:15) O na kũrĩ ũguo, ciana itiagĩrĩirũo kũrũithio na njĩra ya ũhinya.—Thoma Akolosai 3:21.
Aira a Jehova nĩ macabĩte mabuku maigana ũna marĩa makoragwo marongoreirio makĩria gũteithia aciari na ciana. Mabuku macio makoragwo na ũhoro umĩte thĩinĩ wa Bibilia.—Thoma Thaburi 19:7, 11.
Wĩrute Makĩria
FAMĨLĨ YAKU NO ĨKORŨO NA GĨKENO
Caria Ũtongoria wa Ngai Ũgĩe na Gĩkeno Kĩhiko-inĩ
Kwĩyũria ciũria igĩrĩ tu hũthũ no kwagagĩrie kĩhiko gĩaku.
FAMĨLĨ YAKU NO ĨKORŨO NA GĨKENO
Ũrĩa Mũngĩniina Mathĩna
Kũhiũrania na mathĩna ũrĩa kwagĩrĩire no gũtũme kĩhiko kĩgĩe na hinya na gĩkeno ithenya rĩa gũtharara.
Bibilia Ĩrutanaga Atĩa Kũna?
Ũrĩa Ũngĩthondeka Mũtũũrĩre wa Famĩlĩ wĩ na Gĩkeno
Jesu nĩ aigire kĩonereria kĩega kĩa wendo harĩ athuri, atumia, aciari o na ciana. Tũngĩĩruta atĩa kuumana nake?


text:
Hihi Ũũ Nĩguo Ngai Aatanyĩte?
THOMA ngathĩti o yothe. Wĩrorere TV, kana ũthikĩrĩrie kameme. Kũrĩ na ũhoro mũingĩ mũno wĩgiĩ ũkora, mbaara na wĩki naĩ! Ta wĩcirie ũhoro wa mathĩna maku wee mwene. No gũkorũo ndwari kana gĩkuũ kĩa mũndũ wendete nĩkĩragwĩkĩra kĩeha kĩnene. Wahota kũigua o ta mũthuri waarĩ mũthingu, Ayubu, ũrĩa woigire atĩ nĩ ‘aiyũirũo nĩ mĩnyamaro.’—Ayubu 10:15, New World Translation.
Ta wĩyũrie:
Ũũ nĩguo Ngai aatanyĩte ũtũũro wakwa na wa andũ arĩa angĩ ũkorũo?
Ingĩruta kũ ũteithio wa kũhiũrania na mathĩna makwa?
Kũrĩ na mwĩhoko o na ũrĩkũ atĩ nĩtũkoona thayũ thĩinĩ wa thĩ?
Bibilia nĩ ĩheanaga macokio ma gũtũma ũiganire ma ciũria icio.
BIBILIA ĨRUTANAGA ATĨ NGAI NĨARĨREHE MOGARŨRŨKU MAYA GŨKŨ THĨ.
“Nake nĩekũmagiria maithori mothe mathire maitho mao; nakĩo gĩkuũ gĩtirĩ hingo gĩgacoka kũgĩa, o na gũtirĩ hingo gũgacoka kũgĩa na kĩeha, kana kĩrĩro, kana ruo.”
—Kũguũrĩrio 21:4
“Mũndũ ũrĩa ũthuaga agacimbicaga o ta thwariga.”
—Isaia 35: 6
“Maitho ma atumumu nĩmakahingũrũo.”
—Isaia 35:5
“Arĩa othe marĩ thĩinĩ wa mbĩrĩra . . . [nĩmakoima] kuo.”
—Johana 5: 28, 29
“Mũndũ ũrĩa ũtũũraga bũrũri ũcio ndarĩ hingo agacoka kuuga ũũ: Ndĩ mũrũaru.”
—Isaia 33:24
“Bũrũri ũrogĩaga na bũthi wa ngano.”
—Thaburi 72:16
GUNĨKA NĨ ŨRUTANI WA BIBILIA
Ndũkahiũhe gũtua atĩ maũndũ macio magwetetwo hau thutha no iroto tu. Ngai nĩeranĩire atĩ nĩekũrehe maũndũ macio, na Bibilia nĩ ĩtarĩirie ũrĩa arĩka ũguo.
No Bibilia ĩna ũguni ũngĩ mũingĩ. Nĩ ĩheanaga ũrĩa ũngĩka nĩguo ũkenere ũtũũro wĩ na umithio o na rĩu. Ta wĩcirie hanini ũhoro wa mĩtangĩko na mathĩna maku. Hihi nĩ ma mbeca, ma famĩlĩ, ndwari, kana gĩkuũ kĩa mũndũ wendete. Bibilia no ĩgũteithie kũhiũrania na mathĩna o na rĩu, na no ĩkũhoorerie ngoro na macokio ma ciuria ta ici:
Tũnyamarĩkaga nĩkĩ?
Tũngĩhota kũhiũrania na mĩtangĩko ya ũtũũro atĩa?
Tũngĩka atĩa nĩguo mũtũũrĩre witũ wa famĩlĩ ũgĩe na gĩkeno makĩria?
Gũtuĩkaga atĩa rĩrĩa twakua?
Hihi nĩtũkoona rĩngĩ endwa aitũ arĩa makuĩte?
Tũngĩkorũo na ma atĩa atĩ Ngai nĩakahingia ciĩranĩro ciake cia mahinda mokĩte?
Gũtuĩka atĩ nĩ ũrathoma ibuku rĩrĩ kũronania atĩ no wende kũmenya ũrĩa Bibilia ĩrutanaga. Ibuku rĩrĩ nĩ rĩgũgũteithĩrĩria. Nĩ ũkuona atĩ o kĩbungo kĩrĩ na kĩũria mũhuro wa karatathi. Andũ milioni nyingĩ nĩmakenagĩra kũhũthĩra njĩra ya ciũria-na-macokio rĩrĩa mararĩrĩria Bibilia na Aira a Jehova. Tũkwĩhoka o nawe nĩũgũkenera njĩra ĩo. Ngai arokũrathima ũgĩkenera kuoya ikinya rĩu rĩa gũgũcanjamũra na gũtũma ũiganĩre rĩa kwĩruta ũrĩa Bibilia ĩrutanaga kũna!


text:
ITHOMO RĨA 17
Arori a Mũthiũrũrũko Matũteithagia Atĩa?
Maandĩko ma Gĩkristiano marĩa maandĩkirũo na Kĩgiriki nĩ magwetete Baranaba na mũtũmwo Paulo maita maingĩ. Athuri acio maatungataga marĩ arori arĩa magendaga, magaceeragĩra ciũngano cia karine ya mbere. Nĩkĩ? Nĩ maarũmbũyagia ariũ a Ithe wao a kĩĩroho matarĩ na ũhinga. Paulo oigire atĩ eendaga ‘macoke magaceerere ariũ a Ithe wao’ nĩguo mamenye ũrĩa maathiaga na mbere. Nĩ eerutĩire gũthiĩ kilomita magana maingĩ nĩguo akamekĩre hinya. (Atũmwo 15:36) Arori aitũ arĩa magendaga ũmũthĩ makoragwo na wendi o ta ũcio.
Mokaga gũtwĩkĩra ngoro. O mũrori wa mũthiũrũrũko aceeragĩra ciũngano ta 20 ũguo, akahũthĩra kiumia kĩmwe na o kĩũngano maita merĩ mwaka. No tũgunĩke mũno nĩ ũmenyeru wa ariũ acio a Ithe witũ na wa atumia ao harĩ arĩa mahikanĩtie. Nĩ merutanagĩria kũmenya andũ othe arĩa ethĩ o na arĩa akũrũ, na gũthiĩ na ithuĩ ũtungata-inĩ na rĩrĩa tũraruta arutwo aitũ a Bibilia. Arori acio hamwe na athuri nĩ mathiaga gũceerera andũ makĩrĩithia kĩũngano, ningĩ nĩ marutaga mĩario ya gwĩkĩra ngoro nĩguo matwĩkĩre hinya hĩndĩ ya mĩcemanio na igomano.
Marũmbũyagia andũ othe. Arori a mũthiũrũrũko nĩ marũmbũyagia mũno ũrĩa ciũngano irathiĩ na mbere kĩĩroho. Nĩ mekaga mũcemanio na athuri a kĩũngano na ateithia a ũtungata nĩguo mamenye ũrĩa kĩũngano kĩrathiĩ na mbere, na kũmahe ũtaaro mangĩhũthĩra makĩruta wĩra wao. Nĩ mateithagia mapainia kũgaacĩra ũtungata-inĩ wao, na magakenera kũmenyana na arĩa mambĩrĩirie kũnyitanĩra na ithuĩ ica ikuhĩ, na kũigua ũrĩa marathiĩ na mbere kĩĩroho. O ũmwe wa ariũ acio a Ithe witũ erutagĩra arĩ ‘mũthiritũ wa kũrutithanagia wĩra nake nĩ ũndũ witũ.’ (2 Akorintho 8:23) Nĩ twagĩrĩirũo kwĩgerekania na wĩtikio na wĩrutĩri wao harĩ Ngai.
Arori a mũthiũrũrũko maceeragĩra ciũngano marĩ na muoroto ũrĩkũ?
Ũngĩgunĩka atĩa nĩ iceera rĩao?


text:
Waagi wa mbeca kuhotomia kambi-ini cia Jubilee Nairobi
Waagi wa mbeca ni urahotomia kambi-ini cia kiama kia Jubilee kaunti-ini ya Nairobi. Atongoria a kiama kiu guku Nairobi aria mekugomanite wabici-ini cia Jubilee mwena wa Waruku-Kangemi nimoririe wabici nene ya kiama kurekereria mbeca niguo mahote gutabania kambe-ini.Muikariri giti wa kiama kiu guku Nairobi Gitonga Ndegwa niaugire mworoto wao nigutigirira president Uhuru Kenyatta niaiyukia kura nyingi Nairobi githurano-ini oro hamwe kuhota iturwa nyingi cia ubunge na MCA hamwe na kia governor.
The post Waagi wa mbeca kuhotomia kambi-ini cia Jubilee Nairobi appeared first on Mediamax Network Limited.
This post was syndicated from Mediamax Network Limited. Click here to read the full text on the original website.
Follow us on twitter @TodayKenya
Also, Like us on facebook


text:
Hihi Bibilia no Ĩndeithie Ingĩkorũo Thuthĩkĩte Ngoro?
Macokio ma Bibilia
Ĩĩ, tondũ ũteithio ũrĩa wa ma uumaga kũrĩ “
Ngai ũrĩa ũũmagĩrĩria na agekĩra ngoro na akahurũkia na agacanjamũra arĩa moorĩĩtwo nĩ hinya.”
Ũteithio ũrĩa Ngai aheaga arĩa morĩtwo nĩ hinya
Hinya. Ngai ‘
akũhurũkagia na agagũcanjamũra,’ ti na njĩra ya gũkwehereria mathĩna, no nĩ na njĩra ya gũcokia mahoya maku rĩrĩa wamũhoya akũhe hinya wa kũhiũrania namo. (Afilipi 4:13) No ũkorũo na ma atĩ nĩ akoragwo eharĩirie gũgũthikĩrĩria tondũ Bibilia yugaga ũũ: “
Jehova nĩakoragwo hakuhĩ na arĩa athuthĩku ngoro; acio maherete roho-rĩ, agakĩmahonokia.” (Thaburi 34:18) Nĩ ma, Ngai nĩ aiguaga ũgĩkaya o na angĩkorũo nĩ ũremetwo nĩ gũtaarĩria ũrĩa ũraigua ngoro-inĩ.
—Aroma 8:26, 27.
Cionereria cia gũtũteithia. Mwandĩki ũmwe wa Bibilia aahoire Ngai, akiuga: “
Ngũkaĩire ndĩ o kũrĩa kũriku mũno thuthĩkĩte.” Mwandĩki ũcio wa Thaburi nĩ aahotire kũhiũrania na gũthuthĩka ngoro, aririkana atĩ Jehova ndatũrekagĩrĩria tũigue tũhinyĩrĩrĩkĩte ngoro mũno nĩ ũndũ wa mahĩtia maitũ. Handũ ha ũguo, eerire Ngai ũũ: “
Ũngĩtindaga ũgĩtũtarĩra mawaganu-rĩ, nũ ũngĩgĩĩtiiria? No nĩ ũtuohagĩra, nĩguo tũtũũre tũgwĩtigĩrĩte.”
—Thaburi 130:1, 3, 4, Good News Translation.
Kĩĩrĩgĩrĩro. Makĩria ma gũtũũmĩrĩria mahinda-inĩ maya, Ngai nĩ eeranĩire gũkeeheria mathĩna mothe marĩa matũmaga andũ mathuthĩke ngoro. Rĩrĩa akahingia kĩĩranĩro kĩu, “
maũndũ marĩa ma tene [hamwe na gũthuthĩka ngoro] matikaririkanwo, o na kana marũmbũiyo.”
—Isaia 65:17.
Ririkana: O na gũtuĩka Aira a Jehova nĩ metĩkĩtie atĩ Ngai nĩwe ũmateithagia rĩrĩa mathuthĩkĩte ngoro, nĩ macaragia ũrigitani ũrĩa wagĩrĩire rĩrĩa marũara mĩrimũ ĩrĩa yumanaga na gũthuthĩka ngoro. (Mariko 2:17) O na kũrĩ ũguo, tũtirĩ njĩra o na ĩmwe ya mwanya ya ũrigitani tũgaathagĩrĩria, tondũ o mũndũ agĩrĩire gũtua itua rĩake we mwene rĩgiĩ njĩra cia ũrigitani.


text:
KUUMA NGOTHI-INĨ | WĨHOKEKU NĨ WA BATA NĨKĨ?
Ũguni wa Gũkorũo Tũrĩ Ehokeku
“Tũrehoka atĩ thamiri citũ nĩ theru, na twendaga gũkorũo tũrĩ ehokeku maũndũ-inĩ mothe.”—Ahibirania 13:18.
Thĩinĩ wa Bibilia, kiugo gĩa Kĩngiriki kĩrĩa rĩmwe na rĩmwe gĩtaũragwo “wĩhokeku” kiugĩte “kĩndũ kĩega biũ.” Ningĩ no kiuge kĩndũ gĩthaka gĩkĩonwo.
Akristiano nĩ moyaga na ũritũ ciugo ici cia mũtũmwo Paulo iria ciatongoririo na roho: “Twendaga gũkorũo tũrĩ ehokeku maũndũ-inĩ mothe.” Ũndũ ũcio ũhutĩtie maũndũ marĩkũ?
MBAARA ĨRĨA TŨKORAGWO NAYO
Andũ aingĩ nĩ meroraga gĩcicio-inĩ o rũcinĩ matanoimagara. Nĩkĩ? Tondũ mendaga kuoneka marĩ athaka. No nĩ harĩ ũndũ ũngĩ wa bata makĩria gũkĩra mũndũ gũkorũo arĩ na njuĩrĩ thaka kana ehumbĩte wega. Mũndũ witũ wa na thĩinĩ no atũme twagagĩrie kana tũthũkie ũrĩa tuonekaga na nja.
Kiugo kĩa Ngai gĩtwĩraga gĩtekũhithĩrĩra atĩ nĩ tũkoragwo na mĩerekera ya gwĩka maũndũ moru. Kĩambĩrĩria 8:21 yugaga ũũ: “Methugunda marĩa ngoro ciao ithugundaga makoragwo marĩ o moru kuuma o ũnyinyi-inĩ wao.” Kwoguo, nĩguo tũkorũo tũrĩ ehokeku, nĩ tũrabatara kũrũa na mĩerekera itũ ya mehia. Mũtũmwo Paulo nĩ aataarĩirie wega ũrĩa we mwene aarũaga na mehia, rĩrĩa oigire ũũ: “Ngoro-inĩ yakwa nĩ ngenagĩra mũno watho wa Ngai, no nĩ nyonaga watho ũngĩ thĩinĩ wa mwĩrĩ wakwa ũkĩrũa na watho wa meciria makwa na ũkandua ngombo ya watho wa mehia ũrĩa ũrĩ thĩinĩ wa mwĩrĩ wakwa.”
Kwa ngerekano, hĩndĩ ĩrĩa ngoro citũ irenda twĩke ũndũ mũru na nĩ tũraigua biũ tũkĩenda gũkorũo tũtarĩ ehokeku, tũtirabatara gũtuĩka ngombo cia merirĩria ma ngoro citũ. Nĩ ithuĩ tũrabatara gũthuura ũrĩa tũgwĩka. Rĩrĩa twathuura kũregana na meciria moru, no tũikare tũrĩ ehokeku o na gũtuĩka andũ arĩa matũthiũrũrũkĩirie ti ehokeku.
GŨTOORIA MBAARA
Nĩguo tũkorũo tũrĩ ehokeku, nĩ tũrabatara gũkorũo na ithimi nũmu cia mĩtugo. No ũndũ wa kĩeha nĩ atĩ, andũ aingĩ nĩ mahũthagĩra mahinda maingĩ mũno magĩciria ũhoro wa ‘mwĩhumbĩre’ wao gũkĩra ũrĩa meciragia ũhoro wa ithimi ciao cia mĩtugo. Nĩ ũndũ ũcio, nĩ matetagĩra ciĩko ciao cia kwaga wĩhokeku iria ingĩmaguna. Ibuku The (Honest) Truth About Dishonesty riugaga ũũ ũhoro-inĩ ũcio: “Tũheenanagia o na gĩkĩro kĩnini ũndũ tũgũtigwo tũgĩciria atĩ tũrĩ o ehokeku.” O na kũrĩ ũguo-rĩ, hihi nĩ kũrĩ gĩthimi gĩa kwĩhokeka kĩngĩtũteithia kũmenya kana nĩ kũrĩ ciĩko cia kwaga wĩhokeku ikoragwo ciĩtĩkĩrĩkĩte? Ĩĩ nĩ kũrĩ.
Andũ milioni nyingĩ thĩinĩ wa thĩ nĩ monete atĩ Bibilia nĩ ĩhotaga kũhingia ũndũ ũcio na njĩra njega biũ. Bibilia ĩkoragwo na gĩthimi kĩa mĩtugo gĩtangĩringithanio na kĩngĩ. (Thaburi 19:7) Nĩ ĩheanaga ũtongoria wa kwĩhokeka maũndũ-inĩ ta ũtũũro wa famĩlĩ, wĩra, mĩtugo, na ngumo cia kĩĩroho. Ũtongoria wayo ndũhĩtũkagwo nĩ mahinda. Ũtaaro na mawatho mayo no mahũthĩrũo nĩ andũ a mabũrũri mothe, na thiomi ciothe. Tũngĩthomaga Bibilia, tũgecũrania ũrĩa ĩroiga, na tũkahũthĩra ũtaaro wayo, no tũmenyerie ngoro citũ nĩguo tũkoragwo tũrĩ ehokeku na arũngĩrĩru.
O na kũrĩ ũguo, nĩguo tũtoorie mbaara ya gũkorũo tũtarĩ ehokeku, nĩ tũrabatara makĩria ma kũgĩa na ũmenyo wa Bibilia. Tũratũũra thĩinĩ wa thĩ ĩkoragwo na mĩtugo mĩũru mũno na ĩtũhatagĩrĩria twĩtĩkĩre ithimi ciayo. Nĩkĩo tũrabatara kũhoya Ngai atũteithĩrĩrie. (Afilipi 4:
IRATHIMO CIA GŨKORŨO TŨRĨ EHOKEKU
Hitoshi ũrĩa ũgwetetwo gĩcunjĩ-inĩ kĩa mbere nĩ aagunĩkire nĩ ũndũ wa gũkorũo na ngumo ya wĩhokeku wĩra-inĩ. Rĩu andĩkĩtwo nĩ mũndũ ũkenagĩra wĩhokeku wake. Oigire, “Nĩ ngenaga tondũ nĩ ndonire wĩra ũtũmaga ndũrie thamiri theru.”
O na andũ angĩ nĩ monete atĩ ũndũ ũcio nĩ wa ma. Ta wĩcirie ũhoro wa andũ magunĩkĩte nĩ ũndũ wa kũhũthĩra ũtaaro wa Bibilia wa “gũkorũo tũrĩ ehokeku maũndũ-inĩ mothe.”
Thamiri Theru
“Ndaatigire cukuru ndĩ na mĩaka 13 nĩguo nyingĩre gĩkundi-inĩ kĩa aici. Kwoguo mbeca iria nyingĩ ndonaga cioimanaga na maũndũ matarĩ ma wĩhokeku. Thutha ũcio nĩ ndaahikire, na tũrĩ na mũthuri wakwa nĩ twambĩrĩirie kwĩruta Bibilia na Aira a Jehova. Nĩ twerutire atĩ Jehova * Ngai nĩ athũire maũndũ matarĩ ma wĩhokeku, kwoguo tũgĩtua itua rĩa kũgarũrĩra mũtũũrĩre witũ. Mwaka wa 1990 nĩ tweyamũrĩire Jehova na tũkĩbatithio tũgĩtuĩka Aira a Jehova.”
—Thimo 6:16-19.
“Tene nyũmba yakwa yakoragwo ĩiyũire indo cia kũiya, no rĩu ndĩkoragwo na indo ta icio; ũndũ ũcio nĩ ũtũmaga ngorũo na thamiri theru. Rĩrĩa ndaririkana ũhoro wa mĩaka mĩingĩ ĩrĩa ndaakoragwo itarĩ mwĩhokeku, nĩ njokagĩria Jehova ngatho nĩ ũndũ wa tha ciake nyingĩ. Hĩndĩ ciothe njiguaga njiganĩire mũno nĩ ũndũ wa kũmenya atĩ Jehova nĩ arakenio nĩ niĩ.”
—Cheryl, Ireland.
“Hĩndĩ ĩrĩa mũnene wakwa aamenyire atĩ nĩ ndaaregete kuoya ihaki kuuma kũrĩ mũndũ weendaga kũhe, aanjĩrire ũũ: ‘Ngai waku nĩ atũmĩte ũkorũo ũrĩ mũndũ mwĩhokeku mũno! Nĩ ngenaga mũno nĩ ũndũ waku gũkorũo kambuni-inĩ ĩno.’ Gũkorũo ndĩ mwĩhokeku maũndũ-inĩ mothe nĩ kũndeithagia gũkorũo na thamiri theru maitho-inĩ ma Jehova Ngai. Ningĩ ũndũ ũcio nĩ ũtũmaga hote gũteithia famĩlĩ yakwa o na andũ angĩ makoragwo marĩ ehokeku.”—Sonny, Hong Kong.
Thayũ wa Meciria
“Ndutaga wĩra thĩinĩ wa bengi ĩmwe ya kĩĩmabũrũri ndĩ wa kerĩ kuuma harĩ mũnene. Wĩra-inĩ ũcio, andũ aingĩ nĩ mekaga maũndũ matarĩ ma wĩhokeku nĩgetha matonge. Andũ aingĩ makoragwo na mawoni atĩ, ‘Kaũici kanini ti koru angĩkorũo nĩ gegũtũma ndonge na gakũrie bũrũri.’ No nĩ ũndũ wa gũkorũo ndĩ mwĩhokeku, nĩ ngoragwo na thayũ wa meciria. Nĩ nduĩte itua rĩa gũtũũra ndĩ mwĩhokeku o na kũngĩthiĩ atĩa. Andũ arĩa manyandĩkĩte nĩ moĩ atĩ ndingĩmaheenia na ndingĩtĩkĩra kũheenania ithenya rĩao.”
—Tom, United States.
Kũgĩa na Gĩtĩo
“Mũnene wakwa wĩra-inĩ aanjĩrĩte heenanie igũrũ rĩgiĩ indo ciorĩte, no niĩ ngĩrega. Rĩrĩa andũ arĩa maiyĩte indo icio maamenyekire, ũrĩa wanyandĩkĩte nĩ aanjokeirie ngatho nĩ ũndũ wa gũkorũo ndĩ mwĩhokeku. Gũikara ũrĩ mwĩhokeku thĩinĩ wa thĩ ĩno ĩtarĩ wĩhokeku nĩ kũbataraga ũmĩrĩru. No hĩndĩ ĩrĩa tweka ũguo, andũ arĩa angĩ no matwĩhoke na matũhe gĩtĩo.”
—Kaori, Japan.
Thamiri theru, thayũ wa meciria, na kũgĩa na gĩtĩo
^ kĩb. 18 Jehova nĩrĩo rĩĩtwa rĩa Ngai ta ũrĩa rĩguũrĩtio thĩinĩ wa Bibilia.
Wĩrute Makĩria
ŨHORO MWEGA KUUMA KŨRĨ NGAI!
Mawatho ma Bibilia Matũgunaga Atĩa?
Jesu nĩ aatarĩirie kĩrĩa gĩtũmaga tũbatare ũtongoria na akĩrutana ũhoro wĩgiĩ mawatho merĩ ma Bibilia marĩa oigire atĩ nĩ ma bata mũno.


text:
Hihi Mwĩtĩkĩtie Atĩ Ndini Yanyu No Yo Ya Ma?
Andũ arĩa moyaga ũhoro wa ndini na ũritũ magĩrĩirũo gũtigĩrĩra atĩ ndini ĩrĩa mathuura nĩ njĩtĩkĩrĩku harĩ Ngai na Jesu. Akorũo ti ũguo-rĩ, mangĩkĩmĩrũmĩrĩra nĩkĩ?
Jesu Kristo ndetĩkanirie na mawoni ma atĩ kũrĩ ndini nyingĩ, njĩra nyingĩ, na ciothe citongoragia andũ ũhonokio-inĩ. Handũ ha ũguo, oigire ũũ: “
Mũromo nĩ mũceke, na njĩra nĩ ngunderu ĩrĩa ĩkinyaga kũrĩa kwĩ muoyo, na andũ arĩa mamĩonaga nĩ anyinyi.” (Mathayo 7:14) Aira a Jehova metĩkĩtie atĩ nĩ monete njĩra ĩyo. Korũo tiguo-rĩ, mangĩcaria ndini ĩngĩ.
Wĩrute Makĩria
ŨHORO MWEGA KUUMA KŨRĨ NGAI!
Ndini Igeekwo Atĩa?
Hihi nĩ gũgaakinya hĩndĩ andũ othe thĩinĩ wa thĩ magaacokanĩrĩrio mathathaiyagie Ngai ũmwe?


text:
Wikipedia
Wikipedia
Gĩkaro kĩria kĩ mathangű maingĩ műno mandikitwo na thiomi cia kiabirika rurendaini.
Műndű űkwenda kwandika mathangű ma wikipedia nĩ eragwo karibű no űthome watho na mĩtűgo mĩega ya kwandika wikipedia mĩega haha [[1]]
Mathangu ma wikipedia mathondekagwo na thiomi cia kũmaaka ciatagwo na githugu Markup languages.
Wikipedia ya Githungu rũthiomi nĩyo wikipedia nene mũno ya wikipedia ciothe. ĩrĩ na mathangũ ta mirioni ithatũ.
Wikipedia cia thiomi cia Kiabirika
Data ino ya namba cia mathangũ tuoire mathanguini ma muciĩ ma wikipedia 10-12-2012 iria
Wikipedia cia na mathangű 30,000-40,000
Wikipedia ya Malagasy rũthiomi rwaragio bururi wa Madagascar nĩyo wikipedia nene mũno ya thiomi cia kĩ Abirika. Nyarĩ na mathangũ 38,000.
Wikipedia ya rũthiomi Yoruba rwaragio bururi wa Nigeria nĩyo wikipedia ya kerĩ kwa unene ya thiomi cia kĩ Abirika.Nyarĩ na mathangũ 30,000.
Wikipedia cia na mathangű 20,000-29,999
Wikipedia ya rũthiomi rwa Githweri rwaragio bururi wa Kenya na Tanzania na mabururi mangĩ nĩyo wikipedia ya gatatũ kwa ũnene ya thiomi cia kĩ Abirika. Nyarĩ na mathangũ 24,000
Wikipedia cia na mathangű 10,000-19,999 Wikipedia ya rũthiomi rwa githweri rwaragio bururi wa Kenya nĩyo wikipedia ya gatatũ kwa ũnene ya thiomi cia kĩ Abirika. Nyarĩ na mathangũ 24,000
Wikipedia cia na mathangű 1-9,999
Wikipedia ya rũthiomi rwa Lingala rwaragio bururi wa Zaire.. Nyarĩ na mathangũ 1,900.
Wikipedia ya rũthiomi rwa Kinyarwanda rwaragio bururi wa Rwanda.. Nyarĩ na mathangũ 1,800.
Wikipedia ya rũthiomi rwa Gigikuyu rwaragio bururi wa Kenya.. Nyarĩ na mathangũ 2,68.
Wikipedia ya rũthiomi rwa Kirundi rwaragio bururi wa Burundi.. Nyarĩ na mathangũ 1,80.
Wikipedia ya rũthiomi rwa Luganda rwaragio bururi wa Uganda.. Nyarĩ na mathangũ 1,60.


text:
KUUMA NGOTHI-INĨ
Hihi Bibilia no Ibuku Rĩega Tu?
Bibilia yarĩkire kwandĩkwo ta mĩaka ngiri igĩrĩ mĩhĩtũku. Kuuma hĩndĩ ĩyo, mabuku mangĩ maingĩ nĩ mandĩkĩtwo na makariganĩra. No Bibilia ĩrĩ o kuo. Ta wĩcirie maũndũ maya marũmĩrĩire.
Bibilia nĩ yekĩrĩirũo na njĩra nene mũno nĩ andũ marĩ na ũnene. Kwa ngerekano, ibuku rĩtagwo An Introduction to the Medieval Bible riugaga ũũ rĩkĩaria ũhoro wa mabũrũri mamwe marĩa meeĩtaga ma Gĩkristiano hĩndĩ ya karine ya 13 nginya ya 15: “Mũndũ gũkorũo na Bibilia ya rũthiomi rwake na kũmĩthoma kuonagwo arĩ ũkararia na ũregenyũki.” Athomi arĩa maataũrire Bibilia kana arĩa maarutanaga Bibilia nĩ maatũmaga mĩoyo yao ĩkorũo ũgwati-inĩ. Amwe nĩ mooragirũo.
O na gũtuĩka Bibilia ĩkoretwo na thũ nyingĩ, nĩrĩo ibuku rĩrĩa rĩkoragwo na andũ aingĩ. Kwĩrĩkanaga atĩ, Bibilia ĩrĩ yothe kana tũcunjĩ twayo nĩ ĩcabĩtwo kobĩ bilioni ithano na thiomi makĩria ma 2,800. Bibilia nĩ ngũrani mũno na mabuku mangĩ ta ma sayansi, marĩa rĩngĩ matakoragwo na andũ aingĩ na mariganagĩra thutha wa kahinda kanini.
Bibilia nĩ ĩteithĩtie harĩ kũgacĩrithia thiomi imwe iria ĩtaũrĩtwo nacio. Bibilia ĩmwe ya Kĩnjĩrĩmani ĩrĩa yataũrirũo nĩ Martin Luther nĩ yagacĩrithirie mũno rũthiomi rũu. Riuma rĩa mbere rĩa Bibilia ya King James Version rĩtaaragĩrio rĩtariĩ ta “ibuku rĩrĩa rĩa bata mũno rĩanacabwo” na rũthiomi rwa Gĩthũngũ.
Bibilia nĩ “ĩhutĩtie na njĩra nene ũndũire wa mabũrũri ma Rũraya na Amerika ya Rũgongo, na to maũndũ-inĩ ma ndini tu, no nĩ nginya maũndũ ta wandĩki wa mabuku, watho, ũteti na maũndũ mangĩ maingĩ.”—The Oxford Encyclopedia of the Books of the Bible.
Macio nĩ mamwe ma maũndũ marĩa matũmaga Bibilia ĩkorũo ĩrĩ ya mwanya. No nĩ kĩĩ gĩtũmaga ĩkorũo yũĩkaine ũguo? Nĩ kĩĩ kĩanatũma andũ maingĩrie mĩoyo yao ũgwati-inĩ nĩ ũndũ wayo? Itũmi imwe nĩ ta ici: Bibilia nĩ ĩkoragwo na ũhoro ũngĩtũteithia ũtũũro-inĩ na ĩkonania ũrĩa tũngĩgĩa na ũkuruhanu mwega na Ngai. Nĩ ĩtũteithagia gũtaũkĩrũo nĩ kĩhumo kĩa ngucanio na mĩnyamaro ya andũ. Makĩria ma ũguo, nĩ ĩtwĩraga atĩ mathĩna macio nĩ marĩthira, na ĩgataarĩria ũrĩa magathira.
Bibilia nĩ ĩrĩ Motaaro Megiĩ Mĩtugo na Maũndũ ma Kĩĩroho
Gĩthomo nĩ kĩa bata. Ngathĩti ĩmwe ya Canada ĩtagwo Ottawa Citizen yonanirie atĩ mũndũ gũkorũo arĩ na gĩthomo kĩingĩ ti kuuga atĩ no ahote gũtua matua marĩa magĩrĩire. Ũtuĩria ũmwe wekirũo nĩ kambuni ĩtagwo Edelman wonanirie atĩ andũ aingĩ athomu mũno, nginya atongoria biacara-inĩ na thirikari-inĩ, nĩ maheenanagia, magatunyana na makaiya, ũndũ ũrĩa ũtũmaga andũ “mage mwĩhoko nao.”
Bibilia ĩrutanaga maũndũ ma kĩĩroho na megiĩ mĩtugo. Nĩ ĩtũteithagia gũtaũkĩrũo nĩ ‘ũhoro ũrĩa wa ũthingu na wa kĩhooto, na tũkahotaga gũkũũrana maũndũ marĩa marũngĩrĩru.’ (Thimo 2:9) Kwa ngerekano, mũndũ ũmwe warĩ na mĩaka 23 ũrĩa tũgwĩta Stephen, aarĩ njera bũrũri-inĩ wa Poland. Arĩ kũu nĩ aambĩrĩirie kwĩruta Bibilia na agĩkenera ũtaaro wayo. Aandĩkire ũũ: “Rĩu nĩ ndaũkagĩrũo nĩ ũrĩa ciugo ‘tĩaga thoguo na nyũkwa’ ciugĩte na ningĩ nĩ ndĩrutĩte kwĩgirĩrĩria marakara.”—Aefeso 4:31; 6:2.
Ũtaaro ũmwe Stephen ahũthagĩra nĩ ũyũ ũkoragwo thĩinĩ wa Thimo 19:11: “Mũndũ e na ũgerekereri nĩũgiragia ahiũhe kũrakara, na ũndũ ũrĩa erahagĩra nĩ kũrekera mũndũ ũngĩ rĩĩhia.” Hĩndĩ ĩrĩa acemania na ũndũ mũritũ, ageragia kũwĩcũrania ahoreire, na akahũthĩra motaaro ma Bibilia. Oigire ũũ: “Nĩ nyonete atĩ Bibilia ĩtongoragia mũndũ ũrĩa kwagĩrĩire.”
Maria ũrĩa nĩ Mũira wa Jehova, nĩ aarumirũo mbere ya andũ nĩ mũtumia warĩ na mũthutũkanio, na agĩtũma kũgĩe na inegene. No handũ ha gũcokanĩria nake, Maria no gũthiĩ aathire. Mũtumia ũcio nĩ aiguire ũũru mũno nĩ ũrĩa eekire, na akĩambĩrĩria gũcaria Aira a Jehova. Mweri ta ũmwe thutha ũcio nĩ moonanire na Maria rĩngĩ, akĩmũhĩmbĩria na akĩmũhoya mũhera. Makĩria ma ũguo, nĩ aataũkĩirũo atĩ ũhoreri na kwĩgirĩrĩria kwa Maria kwoimanĩte na wĩtĩkio wa ndini yake. Moimĩrĩro maarĩ marĩkũ? Mũtumia ũcio warĩ na mũthutũkanio, na andũ angĩ atano a famĩlĩ yake makĩambĩrĩria kwĩruta Bibilia na Aira a Jehova.
Jesu Kristo oigire atĩ ũũgĩ ũmenyekaga ũrĩa ũtariĩ kũgerera ciĩko ciaguo. (Mathayo 11:19) Kwoguo kũrĩ na ũira mũingĩ biũ atĩ motaaro ma Bibilia nĩ marĩ ũguni. ‘Mohĩgagia ũrĩa ũtarĩ mũũgĩ,’ ‘magakenia mũndũ ngoro,’ na ‘magekĩra maitho ũtheri’ na njĩra ya gũtũhe ũtongoria mwega wĩgiĩ mĩtugo na maũndũ ma kĩĩroho.—Thaburi 19:7, 8.
Bibilia nĩ Yaragĩrĩria Mĩnyamaro na Ngayũkano cia Andũ
Rĩrĩa athuthuria maratuĩria ũhoro wa mũrimũ mũna ũtuthũkĩte, mageragia gwetha kĩhumo kĩaguo. Ũndũ ũcio no ũhũthĩkaga harĩ gũtaũkĩrũo nĩ mĩnyamaro na ngayũkano cia andũ. Bibilia nĩ ĩtũteithagia mũno tondũ nĩ ĩtaaragĩria rĩrĩa mathĩna maambĩrĩirie.
Ibuku rĩa Kĩambĩrĩria rĩguũragia atĩ mathĩna ma andũ maambĩrĩirie rĩrĩa andũ a mbere maaregire gwathĩkĩra Ngai. Maathurire kwĩyamũragĩra wega na ũũru, na ũcio nĩ wĩra wa Mũũmbi witũ. (Kĩambĩrĩria 3:1-7) Ũndũ wa kĩeha nĩ atĩ, kuuma hĩndĩ ĩyo andũ aingĩ makoragwo na mwĩcirĩrie ũcio wa kwĩyatha. Moimĩrĩro nĩ marĩkũ? Handũ ha gũkorũo na wĩyathi na gĩkeno, andũ makoretwo makĩgayũkana, makahinyĩrĩrio, na mĩtugo yao na maũndũ ma kĩĩroho magathũka. (Kohelethu 8:9) Bibilia yugaga ũũ: ‘Gũtirĩ mũndũ ũngĩhota kũrũngĩrĩria makinya make njĩra-inĩ ĩrĩa yerekereire.’ (Jeremia 10:23) Ũndũ ũrĩa mwega nĩ atĩ ica ikuhĩ andũ nĩ megũtiga kwĩyatha.
Bibilia nĩ Ĩheanaga Mwĩhoko
Bibilia ĩtũheaga mwĩhoko atĩ, nĩ ũndũ wa Ngai kwenda arĩa matĩaga ũnene na ithimi ciake, nĩ akeheria ũũru na mathĩna marĩa moimanaga naguo. Arĩa aganu ‘makaarĩa maciaro ma njĩra yao.’ (Thimo 1:30, 31) No “andũ arĩa ahoreri nĩo makagaya thĩ, na matũũre mekenagĩra tondũ wa kũingĩhĩrũo nĩ thayũ.”—Thaburi 37:11.
Ngai akahingia muoroto wake wĩgiĩ thĩ gũkorũo na thayũ, kũgerera ‘Ũthamaki wake.’ (Luka 4:43) Ũthamaki ũcio ũgaathana thĩ, na kũgerera guo Ngai nĩ akonania atĩ nĩwe ũrĩ na kĩhooto gĩa gwatha andũ. Jesu aakuruhithanirie Ũthamaki ũcio na thĩ, rĩrĩa oigire ũũ ihoya-inĩ rĩa kĩonereria: “Ũthamaki waku ũũke. Wendi waku wĩkwo gũkũ thĩ.”—Mathayo 6:10.
Raia a Ũthamaki ũcio wa Ngai nĩ magekaga wendi wake, na magetĩkĩra atĩ Mũũmbi nĩwe ũrĩ na kĩhooto gĩa gwathana. Ungumania, ũkoroku, ngũrani nene ya itonga na athĩni, mũthutũkanio wa kĩĩrũrĩrĩ, na mbaara nĩ igaathira. Gũgakorũo na thirikari ĩmwe tu thĩinĩ wa thĩ, na ithimi imwe cia mĩtugo na cia maũndũ ma kĩĩroho.—Kũguũrĩrio 11:15.
Tũrabatara kwĩruta nĩguo tũkoona thĩ ĩyo njerũ. Rĩandĩko rĩa 1 Timotheo 2:3, 4 riugaga ũũ: ‘Ngai endaga andũ a mĩthemba yothe mahonokio na magĩe na ũmenyo mũkinyanĩru wa ũhoro ũrĩa wa ma.’ Ũhoro ũcio wa ma nĩ hamwe na morutani ma Bibilia megiĩ mawatho na motaaro marĩa makaarũmagĩrĩrũo thĩinĩ wa thĩ njerũ, na mamwe mamo makoragwo thĩinĩ wa Mahunjio ma Kĩrĩma-inĩ ma Jesu Kristo. (Mathayo, mũrango wa 5-7) Ũgĩthoma mĩrango ĩyo ĩtatũ geria kũhũũra mbica ũrĩa ũtũũro ũgakorũo ũhaana rĩrĩa mũndũ wothe akahũthĩra ũtaaro ũcio wa Jesu.
Hihi nĩ twagĩrĩirũo kũgega atĩ tondũ Bibilia nĩrĩo ibuku rĩrĩa rĩrĩ na andũ aingĩ mũno thĩinĩ wa thĩ? Aca! Ũrutani wayo wonanagia atĩ ĩtongoretio nĩ roho wa Ngai. Gũkorũo ĩrĩ na andũ aingĩ kuonanagia atĩ Ngai endaga andũ a kuuma thiomi ciothe na ndũrĩrĩ ciothe merute ũhoro ũmwĩgiĩ na makaagunĩka nĩ irathimo iria Ũthamaki wake ũkaarehe.—Atũmwo 10:34, 35.
Wĩrute Makĩria
ŨHORO MWEGA KUUMA KŨRĨ NGAI!
Tũngĩkorũo na Ma Atĩa Bibilia nĩ ya Ma?
Angĩkorũo Bibilia yatungirũo nĩ Ngai-rĩ, ndĩagĩrĩirũo gũkorũo ĩhaana ibuku rĩngĩ.
Bibilia Ĩrutanaga Atĩa Kũna?
Bibilia—Ibuku Riumĩte Kwĩ Ngai
Bibilia ĩngĩgũteithia atĩa kũhiũrania na mathĩna maku we mwene? Tũngĩhoka morathi mayo nĩkĩ?
MŨBANGO WA KWĨRUTA BIBILIA
Wagĩrĩirũo Kwĩruta Bibilia Nĩkĩ?
Bibilia nĩ ĩteithĩtie andũ milioni nyingĩ thĩinĩ wa thĩ yothe kuona macokio ma ciũria nditũ ũtũũro-inĩ. Wee no wende gũkorũo ũrĩ ũmwe wao?


text:
Mworoto jwa Mũrungu Kĩrĩ Twĩ Nĩ Jũrĩkũ?
RĨRĨA wathooma ngacĩti, watega TV, kana wathikĩĩra kameeme, wigagua na ũkoona mantũ jamaingĩ ja uuni waatho, ndwaa, na ũgaidi. Mbuga kinya nũkũthangĩkua nĩ mũrimo kana gũkuĩrwa nĩ muntũ wendete.
Ciũrie:
Ũũ nĩu Mũrungu endaga ũũni na nja yaakwa tũkara?
Nĩkũ mpũmba kwona ũteethio bwa kũũmbana na mathĩĩna jaakwa?
Gũkoroĩthĩrwa na thĩĩrĩ ya mma?
Bibiria nĩejanaga macookio ja mma kĩrĩ biũria biu.
BIBIRIA ĨRITANAGA MŨRUNGU AKATHITHIA MANTŨ JA KŨRIGARIA NTHĨGŨRŨNE.
Antũ batĩcooka kaĩrĩ kwigua ũrũrũ, gũtindira, kana gũkua.
—Kugwurirwa 21:4
“Muntu uria kithua akathungathunguthaga ta nkurungu.”
—Isaya 35:6
“Metho ja atumumu jakamincuragua.”
—Isaya 35:5
Akuũ bagacookua mwoyo.
—Johana 5:28, 29
Gũtĩwe ũkaajua kaĩrĩ.
—Isaya 33:24
Bonthe nthĩgũrũne bakethĩrwa na bĩakũrĩa bibiingĩ.
—Zaburi 72:16
GUNĨKA KUUMANIA NA JARĨA BIBIRIA ĨRITANAGA
Nĩ bũbũũthũ kũthũgaania atĩ jarĩa wathooma tũratacine twa mbere twa iuku rĩrĩ nĩ mantũ ja kũthũgaanĩrua tu. Ĩndĩ Mũrungu neekĩte wĩrane bwa kũthithia mogarũrũku jau rua mono, na Bibiria nĩtaaragĩĩria ũrĩa akathithia ũu.
Bibiria nĩthithagia nkũrũki ya bũu. Nĩtwĩraga kĩrĩa tũkũbatara kenda twĩthĩrwa na gĩkeno kĩa mma na kũgwĩrĩrua ũtũũro nandĩ. Thũgaanĩria aniini mantũ jarĩa jatũmaga ũcuumbũka. No jeethĩrwe jarĩ ta mbeca, mantũ ja nja, mbajua, kana gĩkuũ kĩa muntũ wendete. Bibiria yomba gũgũteethia kũũmbana na mathĩĩna jaja, na yomba gũkũbooreria gũkũrũkĩĩra gũgũcookeria biũria ta bibi:
Nĩkĩ tũũmba gwĩtĩkia atĩ Mũrungu akathithia jarĩa jonthe eranĩrĩte?
Ũmma bwa atĩ nũkũthooma iuku rĩrĩ, nĩkwonania nũkwenda kũmenya jarĩa Bibiria ĩritanaga. Iuku rĩrĩ rĩgagũteethia. Kĩrĩ o gĩcuncĩ kũrĩ na biũria birĩa bigagũteethia gũciũkĩrwa nĩ Bibiria nkũrũki. Mamirioni ja antũ nĩbagwĩrĩrĩtue kwarĩĩria Bibiria amwe na Akũũjĩ ba Jehova. Nĩtũkwĩrĩgĩĩra kinya gwe ũkagwĩrĩrua. Mũrungu arokũtharima o ũrĩa ũgwĩta ũkĩmenyaga jarĩa Bibiria yũũmba gũkũritana!


text:
GĨCUNJĨ GĨA 16
Tua Itua rĩa Gũtungatĩra Ngai
1, 2. Nĩ kĩũria kĩrĩkũ arĩ o mũhaka wĩyũrie, na gwĩka ũguo nĩ kwa bata nĩkĩ?
NĨ ŨNDŨ wa kwĩruta Bibilia, rĩu nĩ ũmenyete atĩ andũ aingĩ arĩa moigaga nĩ matungatagĩra Ngai, marutanaga na mageka maũndũ marĩa Ngai athũire. (2 Akorintho 6:17) Nĩkĩo Jehova atwathĩte tuume thĩinĩ wa ndini cia maheeni, na nĩcio ciĩtagwo “Babuloni Ũrĩa Mũnene.” (Kũguũrĩrio 18:
2 Angĩkorũo nĩ ũtiganĩte na ndini ya maheeni kana ũkandĩka marũa ma kuuma kuo, nĩ wĩkĩte wega. Ĩndĩ no gũkorũo nginya rĩu nĩ harĩ mĩtugo ĩmwe ya ndini cia maheeni wonaga ĩtarĩ mĩũru. Reke twarĩrĩrie mĩtugo ĩmwe ĩkagwo nĩ ndini icio nĩguo tuone bata wa kũmĩona ta ũrĩa Jehova amĩonaga.
MĨHIANANO NA ANDŨ ARĨA MAKUĨTE
3. (a) Andũ amwe mangĩona ũrĩ ũndũ mũritũ kwaga kũhũthĩra mĩhianano magĩthathaiya Ngai nĩkĩ? (b) Bibilia yugaga atĩa ũhoro-inĩ wĩgiĩ kũhũthĩra mĩhianano tũgĩthathaiya Ngai?
3 Andũ amwe nĩ mahũthĩrĩte mĩhianano kwa ihinda rĩa mĩaka mĩingĩ kana magakorũo na handũ haamũre ha gũthathaĩria Ngai kwao mũciĩ. Angĩkorũo ũrĩ ũmwe wao, no wĩtigĩre kana o na wone ta arĩ mahĩtia gũthathaiya Ngai na njĩra ĩngĩ. Ĩndĩ ririkana atĩ Jehova nĩ atũrutaga ũrĩa twagĩrĩirũo kũmũthathaiya. Bibilia nĩ ĩtwĩraga wega atĩ Jehova ndendaga tũhũthĩre mĩhianano tũkĩmũthathaiya.
4. (a) Nĩkĩ tũtiagĩrĩirũo gũthathaiya andũ arĩa makuĩte? (b) Nĩ kĩĩ gĩatũmire Jehova ere Aisiraeli matikagerie kwaranĩria na andũ arĩa makuĩte?
4 Andũ amwe no mahũthĩre mahinda maingĩ, hinya wao, na mbeca makĩgeria gũkenia andũ ao arĩa makuĩte. O na no mamathathaiye. Ĩndĩ nĩ twĩrutĩte atĩ andũ arĩa makuĩte matingĩtũteithia kana matwĩke maũndũ moru tondũ matikoragwo marĩ muoyo kũndũ kũngĩ. Kwoguo, nĩ ũgwati kũgeria kwaranĩria nao tondũ ũhoro o wothe ũngĩoneka ta ũroima kũrĩ mũndũ wa famĩlĩ ũkuĩte, ũngĩkorũo ũkiuma kũrĩ ndaimono. Nĩkĩo Jehova aathĩte Aisiraeli matikanagerie kwaranĩria na arĩa makuĩte o na kana meingĩranie na maũndũ ma ndaimono.
5. Nĩ kĩĩ kĩngĩgũteithia nĩguo ũtige kũhũthĩra mĩhianano rĩrĩa ũrathathaiya Ngai kana nĩguo ũtige gũthathaiya arĩa makuĩte?
5 Nĩ kĩĩ kĩngĩgũteithia nĩguo ũtige kũhũthĩra mĩhianano rĩrĩa ũrathathaiya Ngai kana nĩguo ũtige gũthathaiya andũ arĩa makuĩte? Ũrabatara gũthoma Bibilia na wĩcũranie na njĩra ndikĩru ũrĩa Jehova onaga maũndũ macio. Nĩ amathũire na amonaga marĩ “thahu.” (Gũcokerithia Maathani 27:15) Hoyaga Jehova o mũthenya nĩguo agũteithie wone maũndũ ta ũrĩa amonaga na ũhote kũmũthathaiya na njĩra ĩrĩa endaga. (Isaia 55:9) Korũo na ma atĩ Jehova nĩ egũkũhe hinya ũrĩa ũrabatara nĩguo ũhote kweheria ũndũ o wothe ũhutanĩtie na ũthathaiya wa maheeni ũtũũro-inĩ waku.
HIHI NĨ TWAGĨRĨIRŨO GŨKŨNGŨĨRA KRISMASI?
6. Nĩ kĩĩ gĩatũmire Dicemba 25 ĩthuurũo ĩrĩ ya gũkũngũyagĩra gũciarũo kwa Jesu?
6 Krismasi nĩ thigũkũ ĩmwe ya iria ciendetwo mũno thĩinĩ wa thĩ, na andũ aingĩ meciragia atĩ nĩ ya gũkũngũĩra gũciarũo kwa Jesu. No ũrĩa kũrĩ nĩ atĩ ĩkoragwo ĩhutanĩtie na ũthathaiya wa maheeni. Ibuku rĩmwe riugaga atĩ athathaiya a ngai cia maheeni a Roma maakũngũyagĩra gũciarũo kwa riũa mũthenya wa Dicemba 25. No tondũ atongoria a ndini nĩ meendaga athathaiya acio a ngai cia maheeni matuĩke Akristiano, magĩtua itua rĩa gũkũngũyagĩra gũciarũo kwa Jesu mũthenya wa Dicemba 25, o na gũtuĩka ti rĩo aaciarirũo. (Luka 2:
7. Akristiano a ma magaga gũkũngũĩra Krismasi nĩkĩ?
7 Andũ aingĩ nĩ moĩ atĩ Krismasi na mĩtugo ĩrĩa ĩkagwo hĩndĩ ĩyo ta ndĩa na kũheana iheo, yoimanire na athathaiya a ngai cia maheeni. Kwa ngerekano, kũrĩ hĩndĩ andũ maagirĩtio gũkũngũĩra Krismasi bũrũri-inĩ wa Ngeretha na icigo imwe cia Amerika nĩ ũndũ wa gũkorũo yumanĩte na ũthathaiya wa ngai cia maheeni. Mũndũ ũrĩa ũngĩamĩkũngũĩire nĩ aaherithagio. Ĩndĩ o kahora, andũ nĩ mambĩrĩirie kũmĩkũngũyagĩra o rĩngĩ. No nĩ kĩĩ gĩtũmaga Akristiano a ma mage gũkũngũĩra Krismasi? Nĩ tondũ nĩ mendaga gũkenia Ngai maũndũ-inĩ mothe marĩa mekaga.
HIHI NĨ TWAGĨRĨIRŨO GŨKŨNGŨĨRA MŨTHENYA WA GŨCIARŨO?
8, 9. Akristiano a tene maagaga gũkũngũĩra mũthenya wa gũciarũo nĩkĩ?
8 Andũ aingĩ nĩ makũngũyagĩra mũthenya ũrĩa maaciarirũo. No hihi Akristiano nĩ magĩrĩirũo gũkũngũĩra mũthenya wa gũciarũo? Andũ arĩa magwetetwo thĩinĩ wa Bibilia atĩ nĩ maakũngũĩire mũthenya wao wa gũciarũo matiarĩ athathaiya a Jehova. (Kĩambĩrĩria 40:20; Mariko 6:21) Gũkũngũĩra mũthenya wa gũciarũo kwahũthagĩrũo kũhe ngai cia maheeni gĩtĩo. Nĩkĩo Akristiano a tene “moonaga gũkũngũĩra mũthenya wa gũciarũo ũrĩ mũtugo wa andũ arĩa maathathayagia ngai cia maheeni.”
9 Aroma na Angiriki meetĩkĩtie atĩ nĩ kwarĩ roho wakoragwo ho mũndũ agĩciarũo, na roho ũcio wamũgitagĩra ũtũũro-inĩ wake wothe. Andũ acio matiarĩ Akristiano na maakũngũyagĩra mũthenya wa gũciarũo tondũ meetĩkĩtie gwĩka ũguo nĩ kũngĩatũmire ngai ciao igitĩre mũndũ ũrĩa marakũngũĩra mũthenya wake wa gũciarũo.
10. Nĩkĩ Akristiano matiagĩrĩirũo gũkũngũĩra mũthenya wa gũciarũo?
10 Hihi nĩ ũkuona ta Jehova akenagio nĩ thigũkũ kana ikũngũĩro iria ihutanĩtie na ndini cia maheeni? (Isaia 65:
HARĨ BATA KŨMENYA KĨHUMO
11. Andũ amwe makũngũyagĩra thigũkũ nĩkĩ? Nĩ ũndũ ũrĩkũ wagĩrĩirũo gũkorũo ũrĩ wa bata mũno harĩ we?
11 Andũ amwe nĩ moĩ atĩ Krismasi na thigũkũ ingĩ ciumanĩte na athathaiya a ngai cia maheeni, ĩndĩ no mathiaga na mbere gũcikũngũĩra. Monaga thigũkũ irĩ mweke mwega wa gũkorũo hamwe na famĩlĩ ciao. Hihi ũguo nĩguo wee wonaga? Ti mahĩtia kwenda gũkorũo hamwe na famĩlĩ yanyu. Jehova nĩwe wambĩrĩirie famĩlĩ na nĩ endaga tũkoragwo na ũiguano na famĩlĩ citũ. (Aefeso 3:
12. Nĩ kĩĩ kĩngĩtũma thigũkũ yage gwĩtĩkĩrĩka nĩ Jehova?
12 Andũ aingĩ matitindanagĩra na kũrĩa thigũkũ cioimire, no Jehova onaga maũndũ na njĩra ngũrani. Ndakenagio nĩ thigũkũ iria ciumanĩte na ndini cia maheeni na iria itũgagĩria andũ kana bũrũri. Kwa ngerekano, Amisiri nĩ maarĩ na thigũkũ nyingĩ cia ngai ciao cia maheeni. Thutha wa Aisiraeli kuuma Misiri, nĩ maakũngũĩire thigũkũ ĩmwe ya Amisiri na makĩmĩta “gĩathĩ gĩa kũririkana Jehova.” No ũndũ ũcio nĩ watũmire Jehova amaherithie. (Thama 32:
HEAGA ANDŨ ARĨA ANGĨ GĨTĨO
13. Nĩ ciũria irĩkũ ũngĩĩyũria ũngĩtua itua rĩa gũtiga gũkũngũyagĩra thigũkũ?
13 Ũngĩtua itua rĩa gũtiga gũkũngũyagĩra thigũkũ, no wĩyũrie ciũria nyingĩ mũno. Kwa ngerekano: Njagĩrĩirũo gwĩka atĩa andũ arĩa tũrutaga wĩra nao mangĩnjũria kĩrĩa gĩtũmaga ndigakũngũĩre Krismasi? Njagĩrĩirũo gwĩka atĩa mũndũ angĩhe kĩheo gĩa Krismasi? Njagĩrĩirũo gwĩka atĩa angĩkorũo mũndũ ũrĩa tũhikanĩtie nake nĩ arenda tũkũngũĩre thigũkũ? Ingĩteithia ciana ciakwa atĩa nĩguo itikaigue ũũru nĩ ũndũ wa kwaga gũkũngũĩra thigũkũ kana mũthenya wao wa gũciarũo?
14, 15. Ũngĩka atĩa mũndũ angĩkwĩra nĩ arakwendera thigũkũ njega kana angĩkũhe kĩheo?
14 Harĩ bata kũhũthĩra ũũgĩ nĩguo ũmenye ũrĩa ũkuuga kana ũrĩa ũgwĩka. Kwa ngerekano, mũndũ angĩkwĩra nĩ arakwendera thigũkũ njega, ti wega kũmũkirĩra. No ũmwĩre ũũ: “Nĩ wega.” No angĩkorũo mũndũ ũcio no ende kũmenya makĩria, no ũmũtaarĩrie kĩrĩa gĩtũmaga ndũgakũngũĩre thigũkũ ĩyo. O na kũrĩ ũguo, hingo ciothe hũthagĩra ũũgĩ, na ũkaaragia na njĩra njega na ĩrĩ na gĩtĩo. Bibilia yugaga ũũ: “Aragiai ciugo njega hingo ciothe, ta ciĩkĩrĩtwo cumbĩ, nĩ getha mũmenyage ũrĩa mwagĩrĩirũo gũcokeria o mũndũ.” (Akolosai 4:6) No ũmũtaarĩrie atĩ nĩ wendete kũheana iheo na gũkorũo hamwe na andũ arĩa angĩ, no ndwendaga gwĩka ũguo hĩndĩ ya thigũkũ icio.
15 Wagĩrĩirũo gwĩka atĩa mũndũ angĩkũhe kĩheo? Bibilia ndĩtwĩrĩte ũrĩa twagĩrĩirũo gwĩka, no nĩ ĩtwĩrĩte atĩ nĩ twagĩrĩirũo gũtũũria thamiri njega. (1 Timotheo 1:18, 19) Kwahoteka mũndũ ũrĩa ũrakũhe kĩheo kĩu ndoĩ atĩ ndũkũngũyagĩra thigũkũ ĩyo. Kana rĩngĩ no akwĩre ũũ: “Nĩ njũĩ atĩ ndũkũngũyagĩra thigũkũ ĩno, no nĩ ndĩrenda gũkũhe kĩheo gĩkĩ.” O ũrĩa kũngĩkorũo kũrĩ, no ũtue itua rĩa gũkĩamũkĩra kana kwaga gũkĩamũkĩra. Ĩndĩ itua o rĩothe ũngĩtua, rĩagĩrĩirũo gũgũtiga wĩ na thamiri theru. Tũtingĩenda gwĩka ũndũ o wothe ũngĩthũkia ũrata witũ na Jehova.
Ĩ NAO ANDŨ A FAMĨLĨ?
16. Wagĩrĩirũo gwĩka atĩa angĩkorũo andũ a famĩlĩ yanyu nĩ marenda gũkũngũĩra thigũkũ?
16 Wagĩrĩirũo gwĩka atĩa angĩkorũo andũ a famĩlĩ yanyu nĩ marenda gũkũngũĩra thigũkũ? Ndwagĩrĩirũo gũkararania nao. Ririkana atĩ marĩ na kĩhooto gĩa gũtua ũrĩa mekwenda gwĩka. Aria nao na njĩra njega na ũtĩe matua mao o ta ũrĩa ũngĩenda matĩe matua maku. (Thoma Mathayo 7:12.) No wagĩrĩirũo nĩ gwĩka atĩa angĩkorũo marenda ũkorũo nao hĩndĩ ya thigũkũ ĩyo? Mbere ya gũtua ũrĩa ũgwĩka, amba ũhoe Jehova agũteithie gũtua itua rĩrĩa rĩagĩrĩire. Wĩcirie ũhoro wa ũndũ ũcio na wĩke ũthuthuria. Ririkana atĩ wendi waku nĩ gũkenagia Jehova hĩndĩ ciothe.
17. Ũngĩka atĩa nĩguo ũteithie ciana ciaku itikaigue ũũru ciona andũ arĩa angĩ magĩkũngũĩra thigũkũ?
17 Ũngĩka atĩa nĩguo ũteithie ciana ciaku itikaigue ũũru ciona andũ arĩa angĩ magĩkũngũĩra thigũkũ? No ũbange rĩmwe na rĩmwe mũgakoragwo na mahinda ma gũkenanĩra hamwe. Ningĩ no ũmaheage iheo o na materĩgĩrĩire. Kĩheo kĩmwe kĩega ũngĩhe ciana ciaku nĩ kũhũthĩra mahinda hamwe nacio na gũcionia wendo.
THATHAYAGIA NGAI NA NJĨRA ĨRĨA YAGĨRĨIRE
18. Twagĩrĩirũo gũthiaga mĩcemanio ya Gĩkristiano nĩkĩ?
18 Nĩguo tũkenie Jehova, nĩ twagĩrĩirũo kuuma ndini-inĩ cia maheeni na gũtigana na mĩtugo na thigũkũ iria ihutanĩtie nacio. Ningĩ nĩ twagĩrĩirũo gũthathaiya Ngai na njĩra ĩrĩa yagĩrĩire. Na njĩra ĩrĩkũ? Ũndũ ũmwe nĩ gũthiaga mĩcemanio ya Gĩkristiano tũtegũtĩrĩria. (Thoma Ahibirania 10:
19. Kwĩra andũ arĩa angĩ maũndũ marĩa wĩrutĩte kuuma Bibilia-inĩ nĩ kwa bata nĩkĩ?
19 Ũndũ ũngĩ ũngĩka nĩguo ũthathaiye Ngai na njĩra ĩrĩa yagĩrĩire nĩ kwĩra andũ arĩa angĩ maũndũ marĩa ũreruta kuuma Bibilia-inĩ. Andũ aingĩ nĩ maiguaga ũũru mũno nĩ ũndũ wa maũndũ moru marĩa marekĩka gũkũ thĩ. (Ezekieli 9:4) Kwahoteka nĩ ũĩ andũ amwe ta acio. Meere ũhoro wa kĩĩrĩgĩrĩro kĩrĩa wĩ nakĩo kĩa ihinda rĩũkĩte. O ũrĩa ũgũthiĩ na mbere gũthiaga mĩcemanio ya Gĩkristiano na kwĩra arĩa angĩ ũhoro wa Bibilia, noguo ũtarĩiguaga ũkĩenda kũnyitanĩra rĩngĩ na ndini cia maheeni kana mĩtugo yacio. Korũo na ma atĩ nĩ ũrĩkoragwo na gĩkeno na Jehova nĩ arĩrathimaga kĩyo gĩaku angĩkorũo nĩ ũgũtua itua rĩa gũkorũo ndini-inĩ ya ma.


text:
RŨGANO RWA 101
Jesu Kũũragwo
TARORA, kaĩ nĩ maũndũ moru marekĩkaĩ! Jesu nĩaroragwo. Mamũcurĩtie mũtĩ igũrũ. Arahũrĩrĩrũo mĩcumarĩ moko na magũrũ. Nĩkĩ gĩtũmi andũ mende gwĩka Jesu ũguo?
Nĩ ũndũ andũ amwe nĩmathũire Jesu. Nĩ ũũĩ nĩ a? Ũmwe wao nĩ mũraika ũrĩa mũũru Shaitani Mũcukani. Nĩwe ũrĩa watũmire Adamu na Hawa maremere Jehova. Na ningĩ Shaitani nowe watũmire thũ cia Jesu igere ngero ĩno njũru ũũ.
O na mbere ya Jesu gũcurio mũtĩ-inĩ, thũ ciake nĩciamwĩkire maũndũ ma kĩnyũrũri. Waririkana ũrĩa mokire na makĩmũnyita mũgũnda-inĩ wa Gethisemane? Thũ icio nĩ a? Ĩĩni, maarĩ atongoria a ndini. Kwoguo, tareke tuone ũrĩa gwekĩkire thutha ũcio.
Rĩrĩa Jesu anyitirũo nĩ atongoria a ndini-rĩ, atũmwo ake makĩhurunjũka. Maatiganĩirie Jesu e wiki na thũ ciake, tondũ nĩ metigĩrire. No atũmwo erĩ Petero na Johana matiathire itĩna iraihu. Maarũmĩrĩire hakuhĩ hakuhĩ nĩguo mone ũrĩa Jesu egwĩkwo.
Rĩu athĩnjĩri-Ngai magĩtwara Jesu kwĩ Anasi mũthuri mũkũrũ, ũrĩa warĩkĩtie gũkorũo arĩ mũthĩnjĩri-Ngai mũnene. Kĩrĩndĩ gĩtiaikarire kuo mũno. Thutha ũcio magĩtwara Jesu nyũmba-inĩ ya Kaiafa, na nĩwe waarĩ mũthĩnjĩri-Ngai mũnene. Atongoria aingĩ a ndini maagomanĩte gwake mũciĩ.
Mũciĩ gwa Kaiafa makĩmũciirithia. Andũ a maheni makĩrehwo kũu mamũigĩrĩre igenyo. Atongoria othe a ndini makiuga ũũ: ‘No mũhaka Jesu oragwo.’ Maacokire makĩmũtuĩra mata ũthiũ na makĩmũhũra ngundi nyingĩ.
Rĩrĩa maũndũ macio mothe mekĩkaga-rĩ, Petero aarĩ hau nja. Kwarĩ ũtukũ wĩ heho, na kwoguo andũ magĩakia mwaki. Rĩrĩa motaga mwaki-rĩ, ndungata ya mũirĩtu ĩkĩrora Petero, na ĩkiuga: ‘Mũndũ ũyũ o nake moima hamwe na Jesu.’
Petero agĩcokia atĩrĩ: ‘Aca, tiniĩ!’
Maita matatũ andũ makĩĩra Petero atĩ maarĩ na Jesu. Na maita macio mothe Petero agĩkaana. Na ihinda rĩa gatatũ rĩrĩa Petero aamũkanire-rĩ, Jesu akĩgarũrũka na akĩmũrora. Petero akĩigua kĩeha mũno nĩũndũ wa kwaria maheni macio, akiumagara akĩrĩra mũno.
Rĩrĩa riũa rĩarathire mũthenya wa Gatano kĩroko, athĩnjĩri-Ngai magĩtwara Jesu igoti-inĩ rĩao inene, rĩa Sanhedrini. Kũu nĩkuo maarĩrĩirie ũrĩa mekũmwĩka. Makĩmũtwara kwĩ Pontio Pilato, ũrĩa wathamakaga bũrũri wa Judea.
Athĩnjĩri-Ngai makĩĩra Pilato atĩrĩ, ‘Ũyũ nĩ mũndũ mũũru. Agĩrĩirũo nĩ kũũragwo.’ Thutha wa kũria Jesu ciũria-rĩ, Pilato akiuga: ‘Niĩ ndikuona ũndũ o na ũmwe mũũru ekĩte.’ Thutha ũcio Pilato agĩtwarithia Jesu kwĩ Herode Antipa. Herode aarĩ mwathani wa Galili, no aikaraga Jerusalemu. O nake Herode ndonire ũndũ o na ũmwe mũũru Jesu eekĩte, nĩ ũndũ ũcio akĩmũcokia kwĩ Pilato.
Pilato nĩendaga kuohora Jesu. No ĩndĩ thũ cia Jesu ciendaga mwohwo ũngĩ arekererio handũ hake. Mũndũ ũyũ nĩ mũici ũrĩa wetagwo Baraba. Rĩu nĩ ta thaa thita rĩrĩa Pilato aarutire Jesu nja. Akĩĩra kĩrĩndĩ atĩrĩ: ‘Tarora! Mũthamaki wanyu!’ No athĩnjĩri-Ngai arĩa anene makĩgũthũka makiuga: ‘Mweheriei! Mũragei! Mũragei!’ Kwoguo Pilato akĩohora Baraba, nao makĩoya Jesu makamũrage.
Mũthenya wa Gatano mathaa ma thaa inyanya Jesu akĩambwo mũtĩ igũrũ. Ndũngĩhota kũmona mbica-inĩ, no ĩndĩ mĩena-inĩ yerĩ ya Jesu nĩ haambĩtwo kĩmaramari mũtĩ-inĩ. Kahinda kanini mbere ya Jesu gũkua-rĩ, ũmwe wa imaramari icio akĩmwĩra ũũ: ‘Ũkandirikana watonya ũthamaki-inĩ waku.’ Nake Jesu agĩcokia: ‘Ngũkwĩra atĩrĩ nĩũgakorũo na niĩ thĩinĩ wa Paradiso.’
Na githĩ kĩu ti kĩĩranĩro kĩa mageganiaĩ? Wee-rĩ, nĩ ũũĩ Jesu aaragia ũhoro wa paradiso ĩrĩkũ? Paradiso ĩrĩa Ngai aathondekire mbere yaarĩ kũ? Ĩĩni, yaarĩ gũkũ thĩ. Rĩrĩa Jesu agaathana arĩ mũthamaki igũrũ matu-inĩ-rĩ, nĩakariũkia mũndũ ũyũ akenere muoyo rĩngĩ thĩinĩ wa thĩ njerũ ĩrĩ Paradiso. Na githĩ tũtiagĩrĩirũo nĩ gũkenera ũhoro ũcio mũno?


text:
“Rĩu nĩ Nyonete Atĩ Ndingĩhota Gũcenjia Thĩ Ĩno”
BIBILIA NĨ ĨGARŨRAGA MĨTŨŨRĨRE YA ANDŨ
“Rĩu nĩ nyonete atĩ ndingĩhota gũcenjia thĩ ĩno”
Ta ũrĩa rũheanĩtwo nĩ Jukka Sylgren
RĨRĨA AACIARIRŨO: 1966
BŨRŨRI: FINLAND
HISTORĨ: MŨRŨĨRĨRI WA IHOOTO
MŨTŨŨRĨRE WAKWA WA HAU KABERE: Ndambĩrĩirie kwenda ũũmbi kuuma ndĩ mũnini. Kaingĩ tũrĩ famĩlĩ nĩ twakenagĩra kwĩrorera maria na mĩtitũ ya magegania, ĩrĩa ĩrigicĩirie taũni ya Jyväskylä, Finland kũrĩa twaikaraga. Ningĩ nĩ nyendete nyamũ. Ndĩ mũnini nĩ ndakenagĩra mũno kũhambata nyamũ o yothe ingĩacemanirie nayo. Ndagimara nĩ ndaiguaga ũũru mũno ndona andũ makĩherithia nyamũ. Thutha-inĩ, ngĩingĩra kĩama-inĩ kĩmwe gĩa kũrũĩrĩra ihooto cia nyamũ, kũrĩa ndaakorire andũ marĩ na mawoni ta makwa.
Nĩ twekaga kambĩini cia kũrũĩrĩra ihooto cia nyamũ. Twakinyagĩria andũ ũhoro, tũkarũrũngana kũregana na wendia wa maguoya ma nyamũ o hamwe na kũhũthĩra nyamũ gwĩka ũthuthuria wa ndawa. Ningĩ tũgĩthondeka kĩama kĩerũ gĩa kũgitagĩra nyamũ. Kaingĩ nĩ twahĩtanagia mũno na anene a thirikari nĩ ũndũ wa kuoya makinya mangĩ manene kũrũĩrĩra ihooto cia nyamũ. Ngĩnyitwo na ngĩtwarũo maita maigana ũna igoti-inĩ.
Makĩria ma kũrũĩrĩra nyamũ, nĩ ndaiguaga ngĩtangĩka nĩ ũndũ wa mathĩna mangĩ thĩinĩ wa thĩ. Thutha-inĩ, ngĩambĩrĩria kũrutithania wĩra na ciama ingĩ cigana ũna, ta Amnesty International na Greenpeace. Ngĩcinyita mbaru na hinya wakwa wothe. Ndatetagĩra andũ arĩa athĩni, arĩa maarĩ na ng’aragu, na arĩa mataarĩ ũhoti.
Ĩndĩ o kahora nĩ ndamenyire atĩ ndingiahotire kũrehe mogarũrũku thĩinĩ wa thĩ. O na gũtuĩka ciama icio nĩ ciahotire kũrũnga tũmaũndũ tũmwe tũnini, mathĩna marĩa manene no kwĩha mehaga. Ndonaga thĩ ta ĩtooretio nĩ ũũru na andũ makaaga gũtindanĩra. Ngĩona hatirĩ ũndũ ingĩahotire gwĩka.
ŨRĨA BIBILIA YAGARŨRIRE MŨTŨŨRĨRE WAKWA: Rĩrĩa ndonire atĩ ndirĩ na ũhoti, ngĩambĩrĩria gwĩciria ũhoro wĩgiĩ Ngai na Bibilia. Mbere ĩyo nĩ nderutaga Bibilia na Aira a Jehova. O na gũtuĩka nĩ ndonaga atĩ Aira a Jehova nĩ maanyendete na nĩ maanũmbũyagia, ndiehaarĩirie gũcenjia mũtũũrĩre wakwa. No rĩu nĩ ndehaarĩirie gũcenjia.
Nĩ ndoire Bibilia na ngĩambĩrĩria gũthoma, na ironda ciakwa cia ngoro ikĩambĩrĩria kũhona. Ngĩona mĩhari mĩingĩ ya Bibilia ĩrĩa ĩtũrutaga tũcaayagĩre nyamũ. Kwa ngerekano, Thimo 12:10 yugaga atĩ “andũ arĩa ega nĩ marũmbũyagia nyamũ ciao.” (Good News Translation) Ningĩ nĩ ndataũkĩirũo atĩ Ngai tiwe ũrehaga mathĩna thĩinĩ wa thĩ. Ithenya rĩa ũguo, mathĩna ma andũ mongererekete tondũ andũ nĩ maregaga kũrũmĩrĩra ũtongoria wake. Nĩ ndaakenire mũno rĩrĩa nderutire ũhoro wĩgiĩ wendo na ũkirĩrĩria wa Jehova.—Thaburi 103:8-14.
Ihinda-inĩ o rĩu, nĩ ndaihũririe na ngĩtũma karatathi ga kũhoya ibuku rĩa Bibilia Ĩrutanaga Atĩa Kũna? Thutha wa kahinda kanini, Mũira wa Jehova ũmwe na mũtumia wake magĩũka gwakwa makĩnjũria kana no nyende kwĩruta Bibilia, na niĩ ngĩtĩkĩra. Ningĩ ngĩambĩrĩria gũthiaga mĩcemanio ya Gĩkristiano thĩinĩ wa Nyũmba ya Ũthamaki. Na njĩra ĩyo, ma ya Bibilia ĩkĩambĩrĩria kũgĩa na mĩri ngoro-inĩ yakwa.
Bibilia nĩ yandeithirie ngĩhota gwĩka mogarũrũku maingĩ. Ngĩtiga kũnyua thigara na ũrĩu. Ngĩagĩria mwĩhumbĩre na mwarĩrie wakwa. Na ngĩcenjia mawoni makwa kwerekera thirikari. (Aroma 13:1) Ningĩ ngĩtiga mĩthiĩre mĩũru, ũndũ ũrĩa ndaremetwo biũ gũtigana naguo.
Ũndũ ũrĩa warĩ mũritũ mũno harĩ niĩ nĩ kũgĩa na mawoni marĩa magĩrĩire kwerekera ciama cia kũrũĩrĩra ihooto cia ũmũndũ. Gwĩka ũguo nĩ kwoire kahinda. Mbere ndonaga ta ngokorũo ngĩkunyanĩra ciama icio ndeyeheria. Ĩndĩ, nĩ ndamenyire atĩ Ũthamaki wa Ngai noguo ũkaarehe kĩhonia kĩa ma thĩinĩ wa thĩ. Kwoguo ngĩtua itua rĩa kũnyita mbaru Ũthamaki ũcio na ngoro yakwa yothe na gũteithia andũ arĩa angĩ merute ũhoro ũwĩgiĩ.—Mathayo 6:33.
ŨRĨA NG’UNĨKĨTE: Ndĩ mũrũĩrĩri wa ihooto, ndonaga andũ marĩ ikundi igĩrĩ, andũ ega na oru na ndaikaraga ndĩhaarĩirie kuoera ikinya andũ arĩa ndonaga marĩ oru. No nĩ ũndũ wa gũteithio nĩ Bibilia, nĩ ndatigire kũmena andũ arĩa angĩ. Ithenya rĩa ũguo, rĩu nĩ ngeragia mũno kũgĩa na wendo wa Gĩkristiano kwerekera andũ othe. (Mathayo 5:44) Ũndũ ũmwe njĩkaga nĩ kũhunjĩria andũ ũhoro mwega wa Ũthamaki wa Ngai. Nĩ ngenaga mũno kuona ũrĩa wĩra ũcio wa bata ũtũmaga andũ magĩe na thayũ na gĩkeno na ũkamahe kĩĩrĩgĩrĩro kĩa ma.
Nĩ ngĩte na thayũ wa meciria nĩ ũndũ wa kwĩhoka Jehova. Nĩ ngoragwo na ma atĩ, Jehova arĩ we Mũũmbi, ndegwĩtĩkĩria nyamũ na andũ matũũre maherithĩtio kana thĩ ĩno itũ thaka yanangwo biũ. Mũgarũ na ũguo, kũgerera Ũthamaki wake, ica ikuhĩ nĩ egũthondeka maũndũ marĩa mothe mathũkĩtio. (Isaia 11:1-9) Nĩ ngĩte na gĩkeno kĩnene mũno kũmenaya ma icio cia Bibilia na gũteithia andũ arĩa angĩ maciĩhoke. Rĩu nĩ nyonete atĩ ndingĩhota gũcenjia thĩ ĩno.
[Mbica karatathi ka 12]
[Mbica karatathi ka 12]
[Mbica karatathi ka 12]
[Mbica karatathi ka 12]
Animalia


text:
Hihi no wende gũthoma ũhoro ũyũ na %%?
Bibilia Intaneti-inĩ | NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Hihi no wende gũthoma ũhoro ũyũ na %%?
5 Rĩrĩa onire kĩrĩndĩ kĩa andũ, agĩthiĩ kĩrĩma-inĩ, na thutha wa gũikara thĩ, arutwo ake magĩũka kũrĩ we.
2 Akĩambĩrĩria kũmaruta, akiuga:
3 “Gũkena-rĩ, nĩ arĩa marũmbũyagia mabataro mao ma kĩĩroho, nĩ gũkorũo Ũthamaki wa igũrũ nĩ wao.
4 “Gũkena-rĩ, nĩ arĩa macakayaga, nĩ gũkorũo nĩ makomĩrĩrio.
5 “Gũkena-rĩ, nĩ arĩa ahooreri, nĩ gũkorũo nĩ makagaya thĩ.
6 “Gũkena-rĩ, nĩ arĩa mahũtagĩra na makanyotera maũndũ ma ũthingu, nĩ gũkorũo nĩ makaahũnio.
7 “Gũkena-rĩ, nĩ arĩa marĩ tha, nĩ gũkorũo nĩ makaiguĩrũo tha.
8 “Gũkena-rĩ, nĩ arĩa arũngĩrĩru ngoro, nĩ gũkorũo nĩ makona Ngai.
9 “Gũkena-rĩ, nĩ arĩa macaragia thayũ, nĩ gũkorũo nĩ magetwo ariũ a Ngai.
10 “Gũkena-rĩ, nĩ arĩa manyamarĩtio nĩ ũndũ wa ũthingu, nĩ gũkorũo Ũthamaki wa igũrũ nĩ wao.
11 “Gũkena-rĩ, nĩ inyuĩ rĩrĩa andũ mekũmũnyũrũria na kũmũnyarira na kũmũigĩrĩra igenyo cia mĩthemba yothe mĩũru nĩ ũndũ wa rĩĩtwa rĩakwa.
12 Kenai na mũcanjamũke mũno, nĩ gũkorũo kĩheo kĩanyu nĩ kĩnene kũrĩa igũrũ, tondũ ũguo noguo maanyamaragia anabii arĩa maarĩ mbere yanyu.
13 “Nĩ inyuĩ cumbĩ wa thĩ, no cumbĩ ũngĩte mũcamo waguo-rĩ, ũngĩcokio mũcamo atĩa? Ndũngĩkorũo na bata rĩngĩ, o tiga ũteirũo ũkinyangĩrĩrio thĩ nĩ andũ.
14 “Nĩ inyuĩ ũtheri wa thĩ. Itũũra rĩngĩkorũo kĩrĩma igũrũ rĩtingĩhithĩka.
15 Andũ matiakagia tawa makaũkunĩkĩria na gĩkabu, no maũigagĩrĩra handũ igũrũ, naguo tawa ũcio ũkamũrĩkĩra arĩa othe marĩ thĩinĩ wa nyũmba.
16 O ũndũ ũmwe na ũguo, rekei ũtheri wanyu ũtheragĩre andũ, nĩguo monage ciĩko cianyu njega na makagooca Ithe wanyu wa igũrũ.
17 “Mũtigecirie ndokire kũniina Watho kana ũhoro wa Anabii. Ndiokire kũũniina, ĩndĩ ndokire kũũhingia.
18 Ngũmwĩra atĩrĩ o ma, nĩ ũndũ mũhũthũ harĩ igũrũ na thĩ gũthira gũkĩra gakururo ka ndemwa ĩmwe ya Watho kwaga kũhinga.
19 Nĩ ũndũ ũcio, mũndũ o wothe ũtarũmagĩrĩra rĩathani o na rĩmwe rĩa macio manyinyi mũno na akaruta andũ angĩ kwaga kũmarũmĩrĩra, ndagĩrĩire Ũthamaki-inĩ wa igũrũ. No mũndũ o wothe ũmarũmagĩrĩra na akamarutana, nĩ agetagwo mũnene Ũthamaki-inĩ wa igũrũ.
20 Tondũ ngũmwĩra atĩrĩ, angĩkorũo ũthingu wanyu ndũkĩrĩte wa andĩki-Watho na Afarisai, hatarĩ nganja mũtikaingĩra Ũthamaki-inĩ wa igũrũ.
21 “Nĩ mũiguĩte ũrĩa andũ a tene meerirũo: ‘Ndũkanoragane, ĩndĩ ũrĩa wothe ũkoragana nĩ agaatuĩrũo igooti-inĩ.’
22 No rĩrĩ, ngũmwĩra atĩ mũndũ wothe ũikaraga arakarĩire mũrũ wa Ithe nĩ agaacirithio igooti-inĩ, ĩndĩ ũrĩa wothe ũrumaga mũrũ wa Ithe nĩ agaacirithio nĩ Igooti Rĩrĩa Inene, nake ũrĩa wothe ũmwĩtaga, ‘Wee kĩrimũ gĩkĩ!’ nĩ agaikio Jehanamu.
23 “Ningĩ, ũngĩkorũo ũgĩtwara kĩheo gĩaku kĩgongona-inĩ na ũrĩ hau ũririkane atĩ harĩ ũndũ mũtaraiguithania na mũrũ wa Ithe wanyu,
24 tiga kĩheo gĩaku hau, wambe ũthiĩ ũkaiguane na mũrũ wa Ithe wanyu, warĩkia ũcoke ũrute kĩheo kĩu gĩaku.
25 “Wĩhĩke kũiguana na ũrĩa ũrenda gũgũthitanga hĩndĩ ĩyo mũrĩ nake njĩra-inĩ mũgĩthiĩ igooti-inĩ, nĩguo ndagagũtware kũrĩ mũtuanĩri cira nake akũneane kũrĩ mũthigari, ũikio njera.
26 Ngũkwĩra atĩrĩ na ma: Ndũrĩ hĩndĩ ũkoima kuo o nginya ũkaarĩha gathendi ka mũthia.
27 “Nĩ mũiguĩte atĩ nĩ kwerirũo: ‘Ndũkanatharie.’
28 No niĩ ngũmwĩra atĩ, mũndũ o wothe wĩroragĩra mũtumia arĩ na merirĩria moru nĩ arĩkĩtie gũtharia nake ngoro-inĩ yake.
29 Kwoguo, angĩkorũo riitho rĩaku rĩa ũrĩo nĩ rĩrakũhĩngithia, rĩkũũre ũrĩte. Tondũ nĩ kaba ũũrũo nĩ kĩĩga gĩaku kĩmwe gũkĩra mwĩrĩ waku wothe ũikio Jehanamu.
30 Ningĩ, angĩkorũo guoko gwaku kwa ũrĩo nĩ kũrakũhĩngithia, gũtinie ũgũte. Tondũ nĩ kaba ũũrũo nĩ kĩĩga kĩmwe gĩaku gũkĩra mwĩrĩ waku wothe ũikio Jehanamu.
31 “Ningĩ, nĩ kwerirũo ũũ: ‘Ũrĩa wothe ũgaate mũtumia wake, nĩ amũhe marũa ma ndigano.’
32 No rĩrĩ, ngũmwĩra atĩ mũndũ o wothe ũngĩtigana na mũtumia wake tiga no ũndũ wa ngomanio itagĩrĩire, amũingĩragia ũgwati-inĩ wa gũtharia, nake ũrĩa wothe ũngĩhikia mũtumia ũtiganĩte na mũthuriwe nĩ atharĩtie.
33 “Ningĩ nĩ mũiguĩte atĩ andũ a tene nĩ meerirũo: ‘Ndũkanehĩte na wage kũhingia, ĩndĩ no mũhaka ũhingagĩrie Jehova mĩĩhĩtwa yaku.’
34 No niĩ ngũmwĩra atĩrĩ: Mũtikanehĩte o na atĩa, mũtikanehĩte na igũrũ, tondũ nĩkuo gĩtĩ kĩa ũnene kĩa Ngai kĩrĩ;
35 kana na thĩ tondũ nĩyo gaturũa ka makinya make; o na kana na Jerusalemu, tondũ nĩrĩo itũũra rĩa Mũthamaki ũrĩa mũnene.
36 Ndũkanehĩte na mũtwe waku, tondũ ndũngĩhota kũgarũra rũcuĩrĩ rũmwe rũire kana rwerũhe.
37 Rekei ‘Ĩĩ’ yanyu ĩtuĩke ĩĩ, nayo ‘Aca’ yanyu ĩtuĩke aca, tondũ ũndũ ũrĩa ũkĩrĩte macio uumĩte kũrĩ ũrĩa mũru.
38 “Nĩ mwaiguire atĩ nĩ kwerirũo ũũ: ‘Riitho riumage riitho na igego riumage igego.’
39 No ngũmwĩra atĩrĩ: Ndũkanagiane na mũndũ ũrĩa mũru, no mũndũ o wothe angĩkũgũtha rũthĩa rwa ũrĩo, mũnengere rũu rũngĩ o naruo.
40 Na mũndũ angĩenda gũgũtwara igooti-inĩ nĩguo oe nguo yaku ya thĩinĩ, mũnengere ya igũrũ o nayo,
41 na mũndũ ũrĩ na ũnene angĩgwatha ũthiĩ nake mairo ĩmwe, thiĩ nake mairo igĩrĩ.
42 Ũrĩa ũrakũhoya kĩndũ mũhe, nake ũrĩa ũragũkomba mbeca ndũkarege kũmũkombera.
43 “Nĩ mwaiguire atĩ nĩ kwerirũo: ‘No mũhaka wendage mũndũ ũrĩa ũngĩ na ũthũũrage thũ yaku.’
44 No ngũmwĩra atĩrĩ: Endagai thũ cianyu na mũhoyagĩre arĩa mamũnyariraga,
45 nĩ getha mũtuĩke ariũ a Ithe wanyu wa igũrũ, tondũ atũmaga riũa rĩake rĩarĩre andũ arĩa oru na arĩa ega na agatũma mbura yurĩre andũ arĩa athingu na arĩa matarĩ athingu.
46 Tondũ mũngĩenda o arĩa mamwendete-rĩ, mũrĩ na kĩrathimo kĩrĩkũ? Githĩ etia a mbeca cia igooti matiĩkaga ũguo o nao?
47 Ningĩ mũngĩgeithia o ariũ a Ithe wanyu-rĩ, nĩ ũndũ ũrĩkũ wa mwanya mweka? Githĩ andũ a ndũrĩrĩ o nao matiĩkaga o taguo?
48 Nĩ ũndũ ũcio no mũhaka mũkoragwo mũrĩ akinyanĩru, ta ũrĩa Ithe wanyu wa igũrũ arĩ mũkinyanĩru.
Tũma
Tũma
NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Mathayo 5
Gĩkũyũ
Thoma Bibilia Intaneti-inĩ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
RŨGANO RWA 2
Mũgũnda Mũthaka
WĨRORERE thĩ haha! Kaĩ indo ciothe nĩ thaka-ĩ! Tarora nyeki na mĩtĩ, mahũa na nyamũ ciothe. Wahota kuorota njogu na mĩrũthi?
Mũgũnda ũyũ mũthaka ũũ-rĩ, woimire kũ? Tareke tuone ũrĩa Ngai aathondekire thĩ nĩ ũndũ witũ.
Mbere, Ngai ombire nyeki nduru ĩhumbĩre thĩ. Na agĩtũma kũgĩe na mĩthemba yothe ya mĩmera mĩnini na ihinga na mĩtĩ. Mĩmera ĩyo ĩkũraga ĩtũmaga thĩ ĩthakare. Makĩria ma ũguo-rĩ, mĩmera mĩingĩ nĩ ĩtũheaga irio irĩ na cama mwega mũno.
Thutha ũcio Ngai akĩũmba thamaki ithambagĩre maĩ-inĩ na nyoni ciũmbũkage rĩera-inĩ. Akĩũmba ngui, nyau, na mbarathi; nyamũ nene na nyinyi. Nĩ nyamũ irĩkũ ikoragwo hakuhĩ na mũciĩ kwanyu? Githĩ to tũgagĩkena tondũ Ngai nĩaatũmbĩire indo ici ciothe?
Mũthiainĩ-rĩ, Ngai agĩthondeka gĩcunjĩ kĩmwe gĩa thĩ gĩ kĩa mwanya mũno. Eetire gĩcunjĩ gĩkĩ mũgũnda wa Edeni. Waarĩ mũkinyanĩru biũ. Indo ciothe ciaguo ciarĩ thaka. Ngai endete thĩ yothe ĩtuĩke thaka o ta mũgũnda ũcio aathondekete.
No ningĩ ta rora mbica ya mũgũnda ũyũ rĩngĩ. Nĩ ũũĩ kĩrĩa Ngai aarorire akĩona gĩtarĩ ho? Tareke tuone.
Kĩambĩrĩria 1:


text:
Ruhonge rwa guthingatithia ihoto America kwendekithia maobithaa eri matigatacukirio ikinya ria kiwatho
Ruhonge rwa guthingatithia ihoto bururi-ini wa America ni rwendekithitie maobithaa eri athungu matigatacukirio ikinya oriothe ria kiwatho, aria merikanaga kuratha na kuuraga mundu muiru mweri-ini wa mugwanja mwaka muthiru. Hindi ya juragano iyo mukwa wa video ni watheremirio mitambo-ini ya kiriu, ikionanania Alton Sterling akirundwo ni obithaa wa borithi na thutha-ini akirathwo. Kwirikanaga maobitha a borithi metirwo makirwo kuri na mundu uri na mucinga na ni araiga mituriire ya raiya hatika-ini, indi riria makinyire makihithukira Sterling uria wari ithe wa ciana ithano.
The post Ruhonge rwa guthingatithia ihoto America kwendekithia maobithaa eri matigatacukirio ikinya ria kiwatho appeared first on Mediamax Network Limited.
This post was syndicated from Mediamax Network Limited. Click here to read the full text on the original website.
Follow us on twitter @TodayKenya
Also, Like us on facebook


text:
President wa Seychelles Danny Faure kuuga bururi wake niukunyitanira na Kenya
Mutongoria wa bururi wa Seychelles Danny Faure uria ucerete guku bururi-ini niaugite bururi wake niukunyitanira na bururi wa Kenya honge-ini itiganite itemi-ini ria kugacirithia ngwataniro ya mabururi macio meri. Akiaria thutha wa kunanira njung’wa na murunawe Uhuru Kenyatta thingira-ini wa iregi, Danny niagathiririe unyitaniri wa mabururi maya meri akiuga ngwataniro iyo ni iguthii na mbere gwikirwo hinya makiria.
Mwena-ini wake Mutongoria wa bururi Uhuru Kenyatta niaugire Kenya na Seychelles nimaiguaniire maundu ngurani ma ukuria wa mabururi maya meri.
The post President wa Seychelles Danny Faure kuuga bururi wake niukunyitanira na Kenya appeared first on Mediamax Network Limited.
This post was syndicated from Mediamax Network Limited. Click here to read the full text on the original website.
Follow us on twitter @TodayKenya
Also, Like us on facebook